Το πολιτικό κλίμα της μετεμφυλιακής Ελλάδας χαρακτηρίστηκε από τη πόλωση, αλλά και την απόλυτη επικράτηση σε όλες τις πολιτικές, οικονομικές και κοινωνικές εκφάνσεις, της δεξιάς παράταξης, που ήταν και η νικήτρια του εμφύλιου σπαραγμού. Η «αριστερή» μερίδα του πληθυσμού, οι ηττημένοι δηλαδή του πολέμου, είχαν πλήρως απομονωθεί. Εκτός από μερικά βραχύχρονα διαλείμματα, που σηματοδότησαν η εκλογική άνοδος της ΕΔΑ και η εκλογική νίκη του Γιώργου Παπανδρέου με την Ένωση Κέντρου, η δεξιά παράταξη συνέχισε να κυριαρχεί παντοιοτρόπως, με ολέθρια ολοκλήρωση της πορείας της, την επιβολή της επτάχρονης χούντας των συνταγματαρχών, και τα τραγικά για το έθνος αποτελέσματά της.\nΈχοντας ζήσει σε τέτοιες εποχές, επόμενο είναι οι κεντρώοι, «σοσιαλίζοντες», Έλληνες, να αγκαλιάσουν το ΠΑΣΟΚ, που ιδρύθηκε μεταπολιτευτικά, και να το οδηγήσουν μέσα σε 7 χρόνια από τη ίδρυσή του, στη πολυπόθητη κατάκτηση της κυβερνητικής εξουσίας. Τόσο η προσωπικότητα του ιδρυτή του, όσο και οι αναγκαίες πολιτικές ανακατατάξεις της εποχής, κατέστησαν την επικράτηση του ΠΑΣΟΚ βέβαιη.\nΤο 1981 ήταν η χρονιά που «οι ουρανοί της Ελλάδας άνοιξαν». Όσο περίεργο φάνηκε σε πολλούς, η πριν από ένα χρόνο εκλογή μαύρου, στο αξίωμα του προέδρου των ΗΠΑ, άλλο τόσο απίθανο είχε θεωρηθεί τότε από κάποιους, η άνοδος ενός «σοσιαλιστικού» κόμματος στην εξουσία της Ελλάδας. Οι προσδοκίες ήταν πολλές, όπως πολλοί ήταν και οι φόβοι. Άλλοι μιλούσαν για γενικευμένες κρατικοποιήσεις ή κοινωνικοποιήσεις, άλλοι για επιβολή σοβιέτ ή κολχόζ, άλλοι πάλι περίμεναν από μέρα σε μέρα την εισβολή των ΗΠΑ, ή τουλάχιστον κάποιο στρατιωτικό πραξικόπημα που θα έφερνε τα πράγματα στη προτεραία τους «φυσιολογική» κατάσταση. Τίποτα βεβαίως από όλα αυτά δεν συνέβη. Οι όποιες «δραματικές» αλλαγές έγιναν, απλά διότι είχε ήδη έρθει ο καιρός τους, και εν πολλοίς, περιορίστηκαν σε κοινωνικά πλαίσια, μερικά οικονομικά ρετούς, και πολλούς φανφαρονισμούς σε θέματα εξωτερικής πολιτικής. Σε γενικές γραμμές, η αλλαγή είχε περισσότερο να κάνει με το θυμικό του Έλληνα, παρά με οτιδήποτε άλλο. Η εποχή άλλωστε δεν σήκωνε και πολλά πολλά. Ήμασταν ήδη ως χώρα, μέλος του ΝΑΤΟ και της ΕΟΚ, οπότε θα έπρεπε και να συμπεριφερόμαστε ανάλογα, αν τυχόν θέλαμε (και παραθέλαμε) να συνεχίσουμε να απολαμβάνουμε τα διάφορα πακέτα των ευρωπαϊκών οικονομικών ενισχύσεων.\nΜε αυτά και με αυτά, τα χρόνια περνούσαν και το ΠΑΣΟΚ όχι μόνο συνέχιζε να κυβερνά, αλλά όλο και ξέφευγε από την εποχή της γενειάδας και του ζιβάγκο. Είχε πλέον γίνει καθεστώς, και ως γνωστό «όσα ξέρει ο νοικοκύρης δεν τα ξέρει ο κόσμος όλος». Οι πειρασμοί πολλοί, τα συμφέροντα περισσότερα και η «σάρκα αδύναμη». Τα σκάνδαλα κυριάρχησαν, με κυριότερο αυτό του Κοσκωτά. Είναι η εποχή που πρωτοεμφανίστηκαν και τα κότερα ως παράγοντες της πολιτικής και οικονομικής σκηνής. Και μετά ήρθε το «βρώμικο `89». Το αποτέλεσμά του, εκτός από την απαξίωση της ιδέας της «σοσιαλδημοκρατίας», ήταν και το μικρό, πλην όμως βλαπτικό για τη χώρα, διάλειμμα της κυβέρνησης Μητσοτάκη. Και εκεί που νόμιζε κανείς ότι το ΠΑΣΟΚ πήρε το μήνυμα (όπως δήλωσε ο Ανδρέας), και ότι η δεύτερη αυτή ευκαιρία θα σήμαινε και κάτι το σημαντικό, και ότι η επιστροφή του στην εξουσία θα προχωρούσε τη κοινωνία σε όλα αυτά, όσα δεν είχε μπορέσει να ολοκληρώσει τα πρώτα χρόνια… και πως θα αποκαθιστούσε την έννοια του «σοσιαλισμού»… είχαμε μια από τα ίδια αν όχι χειρότερα.\nΛίγο η Μιμή με τα κομποσκοίνια της, λίγο η αρρώστια του προέδρου, λίγο ξανά μανά τα κότερα και οι σαμπάνιες, λίγο το ένα λίγο το άλλο, φθάσαμε στο εκσυγχρονισμένο πλέον ΠΑΣΟΚ με το «λογιστή» Σημίτη στο πηδάλιό του και την «ξερή» και κάθε άλλο παρά σοσιαλιστική διαχείριση της εξουσίας, στους ρυθμούς του κάθε ευρωπαίου επίτροπου. Η περήφανη εθνική πολιτική καταποντίστηκε οριστικά στα βράχια των Ιμίων, όπως και η περίφημη «σοσιαλιστική μεταστροφή» είχε προ πολλού καταποντιστεί στα βάθη των υπογείων των μεγάρων του Στρασβούργου και των Βρυξελλών. Ήταν πλέον η εποχή της γρηγοράδας και του χρηματιστηρίου. Η εποχή των ΕΛΔΕ και των Μπε Εμ Βε. Η εποχή των προμηθειών και του «ζούμε πέρα από τα μέσα μας». Η εποχή του «ότι φάμε ότι πιούμε και ότι αρπάξει ο κ…ς μας». Και από κει και πέρα: «Γαία και πυρί μιχθήτω». Ο τηλεοπτικός «ακάλυπτος» ήταν το πρότυπο της κοινωνίας μας.\nΠέρα όμως από όλα αυτά τα φαινόμενα που μάλλον παρασιτικό καπιταλισμό θυμίζουν παρά σοσιαλδημοκρατία, αυτή η εποχή είναι που έφερε στα πράγματα και τα κάθε μορφής ανθρώπινα παράσιτα. Τους πραγματικούς «ακάλυπτους». Ανθρώπους που μυρίστηκαν εξουσία, και που προσκολλήθηκαν στο ΠΑΣΟΚ, θεωρώντας το ως τη μόνη διέξοδο για την κοινωνική τους αναγνώριση και την οικονομική τους ανέλιξη. Το «κίνημα», αντί να παράγει ιδέες και πολιτική, αντί να εκφράζει αυτά για τα οποία και δημιουργήθηκε, μετατράπηκε απλά σε ένα μηχανισμό βολέματος κάποιων ανικάνων, οι οποίοι θεώρησαν πως μπαίνοντας σε αυτό, ξάφνου αποκτούν οντότητα, κομματική κάλυψη αλλά και συνεργούς, προκειμένου να ζήσουν και αυτοί το όνειρο του καταναλωτισμού. Και η κοινωνία έβλεπε, όχι μόνο τους μεγαλουπουργούς και τα υψηλόβαθμα στελέχη να πλουτίζουν και να απομακρύνονται από το ταπεινό τους παρελθόν, αλλά και τους μέχρι πρότινος «άχρηστους» πλην όμως βαμμένους «πράσινους» γείτονές τους, που από τη μια στιγμή στην άλλη βρέθηκαν να είναι προϊστάμενοι υπηρεσιών, διοικητές οργανισμών, κεφαλαιούχοι, και ιδιοκτήτες Καγιέν ... Και όλα αυτά ελέω κομματικής ταυτότητας.\nqwert 29/09/2009 13:09:48\nαχαβαχ @ qwert 29/09/2009 13:37:49\nqwert @ αχαβαχ 29/09/2009 13:51:30\nΟ ΚΚ ο Α΄ το δήλωνε ευθέως, άλλωστε δεν τον πολυσκότιζαν οι κοινωνικές μεταλλάξεις. Η συντηρητική μερίδα των ψηφοφόρων δεν απειλούσε τότε το σύστημα και ο ίδιος δεν μπορούσε να διεισδύσει περισσότερο.\nΟ ΑΠ εγκλώβισε στη ρητορεία του κοινωνικές ομάδες που αποστρέφονταν τον αμερικανόφερτο τρόπο ζωής και με την συστηματική αλλοίωση των χαρακτηριστικών τους και ανάδειξη των ταπεινότερων ενστίκτων, τους κατέστησε πειθήνια όργανα εξυπηρέτησης της ιδεολογίας του χρήματος, με ό,τι αυτό συνεπάγεται, κάτι που αποδείχθηκε με ξεκάθαρο τρόπο επί εκσυγχρονισμού.\nΤο ίδιο συνέβη και στις υπόλοιπες χώρες της Ευρώπης, αλλά με λιγότερο βίαιο τρόπο (Γαλλία, Μιτερράν, Αγγλία, εργατικό κόμμα, Ισπανία, λιγότερο...) και σχεδόν πάντοτε με κεντροαριστερούς σχηματισμούς επικεφαλής, ώστε να αποδυναμωθούν τα αντανακλαστικά των πολιτών.\nΔεν είναι ζήτημα ανάπτυξης ή εξέλιξης. Είναι ζήτημα αποδόμησης κοινωνιών, ώστε να καταστούν ευάλωτοι σε πολιτισμικές αλλαγές και να καταστούν άβολοι χρήστες.\nαχαβαχ @ αχαβαχ 29/09/2009 14:08:35\nqwert @ αχαβαχ 29/09/2009 14:19:35\nBone Collector 29/09/2009 13:30:08\nΣτο τέλος της "Φάρμας των Ζώων" του Όργουελ, τα υπόλοιπα ζώα παρακολουθούσαν τσιμπούσι γουρουνιών-ανθρώπων και δεν μπορούσαν να ξεχωρίσουν ποιος είναι ποιος. Οι άνθρωποι ήταν οι πρώην εξουσιαστές τους και τα γουρούνια η τάξη που αναδείχτηκε ως η ελπίδα των ζώων για να αποτινάξουν το ζυγό των ανθρώπων.\nΟποιαδήποτε ομοιότητα με πρόσωπα και καταστάσεις, είναι ηθελημένη.\ntiramola 29/09/2009 14:39:15\nΟ υπερμετρος καταναλωτισμός και ο ατομισμός που οδήγησαν στον κοινωνικό κατακερματισμό διαλύοντας κάθε μορφή συλλογικότητας άρα και αποδυνάμωσης των πολιτών είναι αποτελέσματα της επικράτησης παγκοσμίως του αγγλοσαξωνικού μοντέλου ανάπτυξης και μάλιστα του νεοφιλελευθερισμού.\nΤο μοτο γνωστό.Αγόρασε σήμερα , πληρώνεις αύριο.\nΒλέπεις το τυρί , δεν βλέπεις τη φάκα...\nΔεν πρόκειται για μιά ελεύθερη αγορά αλλά για μιά χρεωμένη αγορά...\nΤα σοσιαλδημοκρατικά κόμματα έπεσαν και αυτά θύματα στην διεθνή απάτη της οικονομικής υπερεθνικής ελιτ με μπροστάρηδες τους υπαλλήλους τους τραπεζίτες.\nΗ ευκολία για κατανάλωση ακόμα και άχρηστων προιόντων δημιούργησε στον καθένα το δικό του χρέος.\nΤα κεντροδεξιά κόμματα κυριάρχησαν εκμεταλευόμενα αυτή την απάτη μέσα σε ένα κλίμα φαινομενικής ευημερίας αφού όλοι κατανάλωναν μανιωδώς.\nΔεν θα αργήσει η ώρα του λογαριασμού...\nΣτην χώρα μας ο συνδιασμός του ανωτέρου μοντέλου με την εφαρμογή στην πράξη ενός πελατειακού καπιταλισμού έχει δημιουργήσει ένα εκρηκτικό περιβάλλον και οι κοινωνικές συγκρούσεις θα είναι αναπόφευκτες κατά την ταπεινή μου γνώμη.\narchaeopteryx @ tiramola 30/09/2009 07:18:28\nχμμμ... και εσύ σερβίρεις τον νεοφιλελευθερισμό σαν ένοχο. Φίλε τιραμόλα, το βιβλίο λέει, ότι «ναι, μπορείς να αυξήσεις το ROE αυξάνοντας τον δανεισμό» και αυτό περιγράφεις στο δηθεν αγγλοσαξονικό μοντέλλο του αγοράζεις σήμερα πληρώνεις αύριο, αλλά το βιβλίο λέει ότι «αυξάνοντας τον δανεισμό, αυξάνεις εκθετικά και το ρίσκο της χρεωκοπίας». Αυτά λέει το βιβλίο. Αν εσύ, ή η θεία μου, αποφασίσετε να διαβάσετε το βιβλίο επιλεκτικά, δεν φταίει το βιβλίο, το κακό σας το κεφάλι φταίει.\nΑυτά, επειδή οι προεκλογικές μέρες είναι πονηρές και πολλές φουστιές θα σερβιριστούν από πολλά υπουργεία την νύχτα πριν τις εκλογές.\nqwert 29/09/2009 14:46:10\n(Α)θανάσης @ qwert 29/09/2009 15:53:11\ntiramola 29/09/2009 14:49:57\n16 Φεβρουαρίου του 2006\nΣΟΣΙΑΛΙΣΜΟΣ Η ΠΑΓΚΟΣΜΙΟΣ ΔΙΧΑΣΜΟΣ\nΔεν μπορεί να υπάρξει αληθινή δημοκρατία, όταν το κεφάλαιο και η εξουσία βρίσκονται συγκεντρωμένα στα χέρια ολίγων• όταν οι πολυεθνικές εταιρείες ανταγωνίζονται την εξουσία των δημοκρατικά εκλεγμένων• όταν το οργανωμένο έγκλημα μπορεί να εξαγοράσει αστυνομίες, δικαστές και πολιτικούς• όταν η μονοπώληση των μίντια ξεφτίζει βασικές δημοκρατικές ελευθερίες.\nredteam @ tiramola 29/09/2009 15:32:29\n"Στο ΠΑΣΟΚ, το ελληνικό σοσιαλιστικό κόμμα του οποίου ηγούμαι, επιχειρούμε σημαντικές αλλαγές στην κατεύθυνση αυτή".\nΗ μόνη αλλαγή που έκανε ο ΓΑΠ είναι ότι μπορεί όποιος θέλει να τον... ψηφίζει ως πρόεδρο του κόμματος. Ολόκληρες οικογένεις χωρίς να είναι μέλη του ΠΑΣΟΚ, αλλά "απλώς φίλοι" πήγαν και τον ψήφισαν για... πρόεδρο. Αλήθεια ολόκληρη προεκλογική περίοδο, που είναι αυτά τα 700.000 μέλη. Θα 'πρεπε να "αλωνίζουν" και το τελευταίο χωριό. Ο απόλυτος εξευτελισμός ενός δημοκρατικού θεσμού, όπως είναι τα κόμματα, τα οποία μπορεί να είναι απαξιωμένα στη συνείδηση του κόσμου, αλλά μπορούν ακόμη εάν θελήσουν να κρατήσουν λίγο τα "μπόσικα" πριν αλωθούν από ιδέες τύπου Γιώργου. Ευτυχώς που οι Ευρωπαίοι σοσιαλδημοκράτες παρά την ήττα τους δεν θέλουν "αμερικανιές" τύπου ΓΑΠ και έχουν ακόμη μέλη, όργανα και συνέδρια.\ntiramola @ redteam 29/09/2009 15:41:31\nΤο ΓΣΚ ετοιμάζεται να παρουσιάσει τις προτάσεις του στους πολίτες της Γαλλίας περί συμμετοχικής δημοκρατίας.\nΟ Σταινμαγερ στη Γερμανία το σκέφτεται σοβαρά μαθαίνω να ζητήσει πλέον εκλογή αρχηγού από τη βάση.\nΗ εμβάθυνση της Δημοκρατίας είναι πλέον μονόδρομος.\nredteam @ tiramola 29/09/2009 15:53:06\nΠαλιός Οννεδίτης 29/09/2009 15:18:46\nΑκόμα μία έκθεση ιδεών. Και τι ιδέες μάλιστα!!! Αφού έλυσε όλα τα προβλήματα της Ελλάδος ανέλαβε να λύσει και το έλλειμμα δημοκρατίας στην παγκοσμιοποίηση.\n"...Αυτό σημαίνει πως θα πρέπει να καλοδεχτούμε τους μετανάστες και τις μειονότητες..."\nΜάλιστα, εμάς τους ιθαγενείς μας ρώτησε; Και τέλος πάντων τι εννοεί να καλοδεχτούμε; Να τους δώσουμε και δικαίωμα ψήφου; Ποια άλλη χώρα στο κόσμο έχει υποδεχτεί τόσους πολλούς μετανάστες σε τόσο λίγο χρόνο χωρίς να δημιουργηθούν παρά τις φιλότιμες προσπάθειες διάφορων κύκλων προβλήματα ρατσισμού;\nΠαλιός Οννεδίτης 29/09/2009 15:22:09\ntiramola @ Παλιός Οννεδίτης 29/09/2009 15:35:04\nΞέρεις εσύ κάτι για το πρόγραμμα της ΝΔ , γιατί δεν έχω ακούσει κάτι.\nΔιότι αν δεν κάνω λάθος το ερώτημα που θα βρεθούν τα λεφτά για να μειωθεί το έλλειμα αφορα και το δικό σου κόμμα , έχω λάθος?\nΕκτός και αν το "συγκεκριμένο" αφορά μόνο το ΠΑΣΟΚ...\nΆκου παλιέ Οννεδίτη , είναι προφανές ότι η ενασχόλησή σου με την πολιτική δεν είναι τίποτε άλλο από μιά εικόνα ανεύθυνου πολιτικού-ηθοποιού που παίζει καλύτερα στην τηλεόραση.\nΑυτά τελείωσαν η χώρα αλλάζει στις 5 Οκτώβρη.\nΑγόρασε και κανένα κασόνι σόδες , θα τις χρειαστείς...\nredteam @ tiramola 29/09/2009 15:40:40\nΠαλιός Οννεδίτης @ tiramola 29/09/2009 15:58:34\nδεν βρίσκεις ότι είναι παρωχημένη αυτή η συνδικαλιστική τακτική άλλο να σε ρωτάνε και άλλο να απαντάς; Την πρόταση Καραμανλή την ξέρεις από την ΔΕΘ και από ότι έχει εφαρμόσει μέχρι σήμερα ως κυβέρνηση (φορολογική πολιτική, ΕΣΠΑ, Εκπαιδευτική μεταρρύθμιση κλπ).\nτώρα που είδαμε και το πρόγραμμα Παγκόσμιας διακυβέρνησης του ΓκΑΠ, ΠΟΤΕ θα δώσει στην δημοσιότητα και το προεκλογικό πρόγραμμα του Πασοκ που ήταν να το παρουσιάσει πριν 10 μέρες;;\nΟύτε σόδες, ούτε σαμπάνιες για το βράδυ της Κυριακής. Όποιος και να βγει δεν βαυκαλίζομαι ότι θα μου δώσουν τα κόμματα για να ζήσω καλύτερα και ούτε τους έχω ανάγκη. Ζω από την προσωπική μου εργασία και όχι από το δημόσιο ταμείο από το οποίο δεν προσδοκώ τίποτε όπως και η συντριπτική πλειοψηφία των ελλήνων.\nΥπάρχουν βεβαια και έλληνες που σπεύδουν να γίνουν μέλη του "κινήματος" για να μοιραστούν τα λάφυρα αλλά τους βλέπω να ζητάνε την συνδρομή τους πίσω την Δευτέρα το πρωί.\nΑΡΗΣ Θ @ tiramola 29/09/2009 17:30:12\nΤο πρόγραμμα -και όχι μόνο - της ΝΔ είναι διαθέσιμο εδώ και μέρες στο προεκλογικό του Συντάγματος. Ενημερώσου! Του ΠΑΣΟΚ μου είπαν ότι θα βγει την Παρασκευή!\nΚάθε καλόπιστος αντιλαμβάνεται ότο αυτός που προσπαθεί να το παίξει κάτι (που δεν είναι και ούτε θέλει να είναι) είναι ο ΓΑΠ\nΛιγότερος οπαδισμός δεν βλάπτει.\nΗ εναλλαγή στην εξουσία είναι κανόνας στην Δημοκρατία τουλάχιστον όπως την αντιλαμβάνομαι εγώ.\nΕπομένως κανένα πρόβλημα επειδή "θα νικήσετε" Προβλήματα ΓΙΑ ΤΟΝ ΤΟΠΟ θα υπάρξουν επειδή θα κυβερνήσετε.\nΑΡΗΣ Θ @ Παλιός Οννεδίτης 29/09/2009 17:17:58\nΔημήτρης 29/09/2009 15:59:14\n‘Η αρπαχτή είναι στο αίμα μας.’\nΣτη νοοτροπία μας ίσως, στο αίμα μας όχι. Αν δεχτούμε ότι ένα ελάττωμα είναι γενετικό τότε δεχόμαστε ταυτόχρονα ότι δε διορθώνεται. Ενώ η νοοτροπία έστω και δύσκολα μπορεί να αλλάξει.\n‘Ίσως είναι ένας τρόπος και αυτός να γίνουμε Σκανδιναβία. Αν όχι στους μισθούς και στις κοινωνικές παροχές, τουλάχιστο στη νοοτροπία.’\nΚάθε κοινωνία είναι το προϊόν μακραίωνης και πολύπλοκης ιστορικής διαδικασίας που είναι ανεπανάληπτη και δίνει ένα μοναδικό αποτέλεσμα. Ακόμη κι αν το ήθελε ένα κράτος ή ένας λαός δε θα μπορούσε να μοιάσει σε κάποιο άλλο. Ποιο από τα οικονομικά αναπτυγμένα κράτη προόδευσε αντιγράφοντας; Ειδικά οι νοοτροπίες, που διαμορφώνονται σε διάστημα δεκαετιών ή ακόμη και αιώνων, δε μεταδίδονται σαν να ήταν πληροφορίες ή καταναλωτικά πρότυπα. Επιπλέον, τα όσα καλά έχουν οι Σκανδιναβοί δεν είναι απαραιτήτως καλά για όλους γιατί δεν είναι όλοι οι λαοί ίδιοι και δεν επιθυμούν ούτε έχουν ανάγκη τα ίδια πράγματα. Άλλωστε, ένα μοντέλο οργάνωσης δεν είναι καπέλο που απλά το φοράς σε κάποιον. Η λειτουργία και τα αποτελέσματά του επηρεάζονται από το οικονομικό, πολιτικό, κοινωνικό και πολιτιστικό πλαίσιο στο οποίο βρίσκεται. Το τι ωφελεί τους Σκανδιναβούς σχετίζεται αφενός με το τι θεωρούν ως ωφέλιμο κι αφετέρου με τις ιδιαίτερες συνθήκες που υπάρχουν στις χώρες τους, οι οποίες συνθήκες δεν επαναλαμβάνονται αλλού. Οι Σκανδιναβοί έχουν μία συγκεκριμένη ιστορική πορεία που τους έκανε αυτό που είναι σήμερα. Δεν ευσταθεί να θες να εφαρμόσεις στη χώρα σου το αποτέλεσμα αυτής της πορείας χωρίς να έχεις το αίτιο ακριβώς επειδή αυτά τα δύο είναι αδιαχώριστα: η πορεία δεν προκαλεί μονάχα το αποτέλεσμα αλλά και το νοηματοδοτεί, του δίνει περιεχόμενο και ουσία.\nΟ μιμητισμός φανερώνει αδυναμία και όχι πρόοδο. Ας μελετήσουμε το παρελθόν μας, να δούμε ποιοι είμαστε, τι μας ταιριάζει, τι μας έχει βλάψει και γιατί και μετά σχεδιάζουμε το μέλλον. Πρότυπα μπορούμε βέβαια και πρέπει να αντλήσουμε από το εξωτερικό. Οφείλουμε όμως πρώτα να τα κατανοήσουμε, μελετώντας την προέλευση και τις συνέπειές τους στα κράτη όπου ακολουθούνται, το οποίο δεν έχει γίνει ακόμη. Πόσοι Έλληνες γνωρίζουμε την ιστορία των Σκανδιναβών, έστω τη νεότερη; Είναι λάθος να νομίζουμε ότι καταλάβαμε την κοινωνία τους και τον τρόπο λειτουργίας της διαβάζοντας μερικά στατιστικά στοιχεία ή άρθρα. Και έπειτα, για να είμαστε σε θέση να αξιοποιήσουμε αυτά τα πρότυπα πρέπει να έχουμε κατανοήσει τα προβλήματα της ελληνικής κοινωνίας και τους παράγοντες που τα προκαλούν. Αν δεν ξέρεις το αίτιο δεν μπορείς να είσαι σίγουρος για το πρόβλημα επομένως ούτε για τη λύση του. Διαφορετικές παθογόνες καταστάσεις μπορεί να έχουν κοινά συμπτώματα, η θεραπεία όμως προϋποθέτει γνώση του αιτίου της ασθένειας και όχι μόνο των συμπτωμάτων. Άλλωστε ακόμη και ο καθορισμός των συμπτωμάτων δεν είναι εύκολος ή αυτονόητος. Άρα πάλι απαιτείται ιστορική γνώση.\nΤο κυριότερο, για να γίνουν όλα αυτά πραγματικότητα, χρειάζεται κοινωνική αλληλεγγύη, η οποία δυστυχώς είναι σε πολλούς άγνωστη ακόμη και ως έννοια. Και αν κάποιος απαντήσει σε αυτό το σημείο ‘Ορίστε, να τι μπορούμε να πάρουμε από τους Σκανδιναβούς, την κοινωνική αλληλεγγύη’, θα πω ότι ακόμη κι αν έχουν αυτό το χάρισμα (μακάρι να το έχουν, δεν το ξέρω), είμαι βέβαιος ότι οι συνθήκες πολιτικές απάθειας που καλλιεργούνται συστηματικά στη χώρα μας μόνο στην αλληλεγγύη δεν οδηγούν. Γιατί πώς μπορείς να αναισθητοποιηθείς και ταυτόχρονα να νοιάζεσαι για τον πλησίον σου; Όσο ο άνθρωπος χάνει το ενδιαφέρον του για τα κοινά τόσο περισσότερο κλείνεται στον εαυτό του, επιδιώκει μόνο το ατομικό συμφέρον και αδιαφορεί για τους υπόλοιπους. Οι πολιτικές εξελίξεις στην Ελλάδα τις τελευταίες δεκαετίες ούτε προς τη Σκανδιναβία μας πάνε ούτε προς ένα ευχάριστο μέλλον γενικότερα.\nΠροφήτης 29/09/2009 16:04:04\nΜαθαίνω ότι ο τιραμολα ράβει κοστούμι στον Γιαννέτο για την ορκωμοσία.\nΠροσοχή σύντροφε, επιτρέπεται μόνο πράσινη γραβάτα.\nΑσορτί με την πράσινη ανάπτυξη.\ntrellakias @ Προφήτης 29/09/2009 17:25:09\n(Α)θανάσης 29/09/2009 16:12:33\nΠΟΡΤΑ ΠΟΡΤΑ 29/09/2009 16:45:13\nΒρίσκεται ένας τύπος με το αυτοκίνητό του οδηγώντας στην Εθνική οδό. Στην πορεία του ξαφνικά μένει από μηχανική βλάβη. Σκέπτεται ότι δεν έχει οδική βοήθεια και αποφασίζει να κάνει ωτοστόπ να πάει σε κοντινή πόλη για ανεύρεση συνεργείου κλπ.\nΣτην διαδρομή μετά από πολλές συζητήσεις ο οδηγός τον ρωτά τη ψηφίζει, αυτός με καμάρι του απαντά Ν.Δ., φρενάρει απότομα ο οδηγός το φορτηγό και του λέει: κατέβα γρήγορα από το αυτοκίνητό μου ρε μαλάκα!!!\nΑπορημένος ο κακομοίρης τη να κάνει κατεβαίνει και ξανά πάλι ωτοστόπ. Σταματάει ένα αυτοκίνητο εξηγεί στον οδηγό την πορεία του και ο οδηγός προθυμοποιείται να τον πάει στην πόλη.\nΣτην διαδρομή μετά από πολλές συζητήσεις ο οδηγός τον ρωτά τη ψηφίζει, αυτός με καμάρι του απαντά Ν.Δ., φρενάρει απότομα ο οδηγός το αυτοκίνητο και του λέει: κατέβα γρήγορα από το αυτοκίνητό μου ρε ηλίθιε!!!\nΑπορημένος ο κακομοίρης τη να κάνει κατεβαίνει και ξανά πάλι ωτοστόπ.\nΣταματάει ένα αυτοκίνητο με μια πολύ ωραία γυναίκα της εξηγεί την πορεία του και αυτή προθυμοποιείται να τον πάει στην πόλη.\nΣτην διαδρομή μετά από πολλές συζητήσεις η γυναίκα τον ρωτά τη ψηφίζει, αυτός σκέπτεται και της απαντά ΠΑΣΟΚ, μπράβο του απαντά αυτή χαρούμενη και εγώ ΠΑΣΟΚ ψηφίζω και συνεχίζουν την συζήτηση και την πορεία τους χαρούμενοι.\nΜετά από πολλές συζητήσεις και χαριεντίσματα σταματούν σε ένα ξενοδοχείο για τα περαιτέρω , μπαίνουν σε ένα δωμάτιο, φιλάκια, αγκαλιές κλπ.\nΣε κάποια στιγμή της ερωτικής πράξης λέει η γυναίκα στον τύπο: ξέρεις εμένα όταν κάνω έρωτα μου αρέσει να με χτυπούν.\nΤι να κάνει ο τύπος μέσα σε όλα αρχίζει να την χτυπά. Απέναντι από το κρεβάτι ήταν ένας καθρέφτης κοιτάζει ο τύπος στον καθρέφτη βλέπει τα γενόμενα σηκώνει τα χέρια ψηλά και λέει:\nΕ ΡΕ ΠΟΥΣΤΗ ΜΟΥ ΜΙΣΗ ΩΡΑ ΕΓΙΝΑ ΠΑΣΟΚ ΚΑΙ ΓΑΜΩ ΚΑΙ ΔΕΡΝΩ ΚΙΟΛΑΣ!!!\nΧρήστος 29/09/2009 17:37:23\nStrange Attractor @ Χρήστος 19/10/2011 00:32:52\nGreco 29/09/2009 19:34:30\n1)ο ανδρεας στην αρχικη τριτοκοσμικη φαση του δεν αποδεχοταν οτι το πασοκ ειναι σοσιαλδημοκρατικο κομμα.Ο ιδιος ελεγε οτι ειναι σοσιαλιστης και οχι σοσιαλδημοκρατης.Μαλιστα ειχε δηλωσει οτι "το πασοκ δεν ειναι αστικο κομμα" και οτι "δεν θελει να βελτιωσει τον καπιταλισμο ,αλλα να τον ριξει".Το πασοκ σνομπαρε και τη σοσιαλιστικη διεθνη αρχικα ,και γιαυτο διαφωνουσε στην ενταξη της ελλαδας στην εοκ.\n2)Το παλαιο φιλελευθερο κεντρο δεν απορροφηθηκε πληρως απτο πασοκ.Ενα κομματι του,οπως ο μαυρος,τελικα συνεργαστηκε με το πασοκ,ενω ενα αλλο απορροφηθηκε απο την νδ. Ο αυθεντικοτερος εκπροσωπος του κεντρου,ο μητσοτακης(λογω και της οικογενειακης του παραδοσης) εγινε μαλιστα και αρχηγος της νδ.Σημερα τα λεγομενα "κεντρωα" στελεχη ειναι διασκορπισμενα μεταξυ των δυο μεγαλων κομματων.Γι'αυτο ενω η ΕΡΕ θεωρειται προγονος της ΝΔ,δεν μπορει να ισχυριστει το ιδιο για το πασοκ σε σχεση με το παλαιο κεντρο\ngrleo 29/09/2009 19:46:48\nπρίν μερικές ημέρες ο Μίκης θεοδωράκης έγραψε και απέστηλε στο resalto μία επιστολή.\nανεξάρτητα εάν συμφωνεί κανείς η όχι μαζί του , δεν την είδα να αναπαράγεται πουθενά.\nπερίμένω μέρες από εσας που σας διαβάζω πρωί και βράδυ μήπως την δημοσιεύσεται και γιατί όχι να την σχολιάσεται.\nυπάρχει κάποια εξήγηση\nAris lalidis 29/09/2009 21:37:37\nΑφιερωμενο στον tiramola ως ΕΙΔΟΣ και οχι ως φυσικο προσωπο\n(Α)θανάσης 29/09/2009 22:44:54\nΜωρέ ο ανθρωπάκος πήγε να κάνει λίγη επίδειξη πνεύματος και χειρισμού της γλώσσας αλα Μποστ και τον πήραμε απ'΄τα μούτρα! "Μηδέν εις το πηλίκιο" παναπεί "άδειο τσερβέλο"! Πες τα ρε τιραμόλα, που χάθηκες, εγώ θα τα λέω?\nΚαι για να ησυχάσεις, πες με νεοδημοκράτη... Στο πεντακομματικό σύμπαν σας δεν υπάρχει βλέπεις χώρος για ανένταχτους...


Εξέλιξη με Ντε λα Μπέγια! ~ Θρυλικά Νέα\nΕξέλιξη με Ντε λα Μπέγια!\nΟ Αλμπέρτο Ντε Λα Μπέγια προπονήθηκε κανονικά την Παρασκευή στου Ρέντη και εκτιμάται πως θα είναι στο αρχικό σχήμα του Ολυμπιακού κόντρα στον ΠΑΟΚ, ματς στο οποίο ο Πάουλο Μπέντο δεν θα κάνει πολλές αλλαγές σε σχέση με το τελευταίο κόντρα στην Αστάνα.\nΚανονικά συμμετείχε στο πρόγραμμα προπόνησης της Παρασκευής ο Αλμπέρτο Ντε Λα Μπέγια και όλα δείχνουν πως θα είναι ετοιμοπόλεμος για το κυριακάτικο ντέρμπι με τον ΠΑΟΚ στο Καραϊσκάκη. Ο Ισπανός γυμνάστηκε σε φουλ ρυθμούς χωρίς πρόβλημα, ωστόσο για να είναι σίγουρος ο Μπέντο θα περιμένει να τον δει και στην τελευταία προπόνηση πριν το ματς το Σάββατο. Αν όλα πάνε καλά για τον 30χρονο μπακ και σε αυτή τότε θα πάρει κανονικά τη θέση του στο αριστερό άκρο της άμυνας των πρωταθλητών.\nΌσον αφορά στην προπόνηση της Παρασκευής, πέραν του Ντε Λα Μπέγια, χωρίς πρόβλημα -όπως αναμενόταν- προπονήθηκε και ο Λούκα Μιλιβόγεβιτς ο οποίος δέχθηκε ένα χτύπημα στο ματς με την Αστάνα αλλά χωρίς τελικά να προκύψει κάποιο πρόβλημα από αυτό. Γενικότερα, όσοι έπαιξαν στο ματς με τους πρωταθλητές Καζακστάν έκαναν αποθεραπεία, ενώ οι υπόλοιποι γυμνάστηκαν κανονικά.\nΟι «ερυθρόλευκοι» θα προπονηθούν ξανά το πρωί του Σαββάτου και μετά το τέλος της προπόνησης ο Μπέντο θα ανακοινώσει την αποστολή για το ντέρμπι.


Φυσική αυξητική στήθους // Ερωτήσεις-Απαντήσεις - Δρ. Παπαϊωάννου\nΑρχική / Πλαστική Σώματος / Φυσική αυξητική στήθους // Ερωτήσεις-Απαντήσεις\nΗ φυσική αυξητική στήθους γίνεται με τη μεταφορά λίπους με τα νέα συστήματα BRAVA και Bodyjet. Το λίπος συλλέγεται από περιοχές με περίσσεια, όπως στην κοιλιά, τους γλουτούς και τους μηρούς.\nΕρ. Πόσο καιρό διαρκεί η διάταση με το σύστημα BRAVA;\nΑπ. Προκειμένου να είναι η μέθοδος αποτελεσματική θα πρέπει να φοριέται τουλάχιστον 10 ώρες τη μέρα για 6-8 εβδομάδες, μέχρι να φτάσει ο μαστός το επιθυμητό μέγεθος. Η διάταση των μαστών μπορεί να γίνει παράλληλα με δύο διατατήρες ή με έναν εναλλάξ. Μετά την ολοκλήρωση της διάτασης γίνεται αμέσως η έγχυση του λίπους.\nΕρ.: Θα μπορώ σε αυτό το διάστημα να βγαίνω από το σπίτι; Τι αλλαγές και περιορισμούς θα έχει το στήθος μου;\nΑπ.: Η διάταση των μαστών μπορεί να γίνεται κατά τη διάρκεια του ύπνου, εφόσον εξοικειωθεί κανείς με τη διαδικασία. Σταδιακά ο μαστός θα γίνεται όλο και μεγαλύτερος και μπορεί να εμφανίσει αλλαγές στο χρώμα, δηλαδή να γίνει λίγο πιο ροδαλός. Το χρώμα επανέρχεται πλήρως στα φυσιολογικά του μετά το τέλος της διαδικασίας. Επίσης μπρορεί να υπάρχει μια μικρή υπερευαισθησία στη θηλή, η οποία επίσης υποχωρεί πλήρως.\nΕρ.: Πόσο μεγάλες είναι οι τομές;\nΑπ.: Οι τομές της λιποαναρρόφησης και της έγχυσης είναι περίπου 2-3χιλιοστά η καθεμία. Οι ουλές τοποθετούνται σε σημεία του σώματος ώστε μετά την επούλωση να είναι πρακτικά αόρατες.\nΕρ.: Πόσο κοστίζει η φυσική αυξητική του στήθους με λίπος;\nΑπ.: Η διαδικασία με το BRAVA και το Bodyjet κοστίζει συνολικά όσο περίπου η αύξηση με ενθέματα σιλικόνης. Ωστόσο σε βάθος χρόνου είναι σαφώς πιο οικονομικό, διότι δεν απαιτούνται επαναληπτικά ή διορθωτικά χειρουργεία, όπως συμβαίνει στην πλαστική στήθους με σιλικόνη.


Ο Υπουργός Υγείας Βασίλης Κικίλιας στο έκτακτο Συμβούλιο Υπουργών Υγείας της ΕΕ στις Βρυξέλλες - EPIRUS TV NEWS\nΟ Υπουργός Υγείας Βασίλης Κικίλιας στο έκτακτο Συμβούλιο Υπουργών Υγείας της ΕΕ στις Βρυξέλλες\nepirustvnews 3/06/2020 11:51:00 μ.μ.\n«Πρότεινα ξανά στους Ευρωπαίους ομολόγους μου τη δημιουργία κοινής ηλεκτρονικής πλατφόρμας έτσι ώστε να μπαίνουν on time όλες οι πολιτικές των κρατών-μελών και να υπάρχει απευθείας ενημέρωση για τα επιμέρους μέτρα τα οποία παίρνουν για τον κορονοϊό. Η πρώτη προτεραιότητα της Ελλάδας και του υπουργείου Υγείας έχει να κάνει με τις ευπαθείς ομάδες, με τους ηλικιωμένους, με αυτούς οι οποίοι ενδεχομένως θα αντιμετωπίσουν τα σημαντικότερα προβλήματα από αυτή την κρίση Δημόσιας Υγείας. Είμαστε οργανωμένοι με τα νοσοκομεία μας, με τον Εθνικό Οργανισμό Δημόσιας Υγείας, με το ΕΚΑΒ, με τους επιδημιολόγους, τους λοιμωξιολόγους και αντιμετωπίζουμε με ψυχραιμία αυτό το πολύ σοβαρό θέμα.»\nΟ Υπουργός Υγείας Βασίλης Κικίλιας στο έκτακτο Συμβούλιο Υπουργών Υγείας της ΕΕ στις Βρυξέλλες Reviewed by epirustvnews on 3/06/2020 11:51:00 μ.μ. Rating: 5


6 ΔΟΣΕΙΣ ΣΤΑ ΧΑΡΤΙΑ ΥΓΕΙΑΣ ! – TOURKIKANEA.GR\nΠώληση χαρτιού υγείας σε έξι δόσεις !\nΜετά από την εν μέσω κρίσης αύξηση της τιμής του χάρτου, προϊόντα όπως το χαρτί υγείας πουλιέται σε δόσεις. Σε αυτά τα προϊόντα, πάνω από ένα ποσό γίνονται από 6 ως 9 δόσεις.\nΜεγάλες ήταν οι αυξήσεις που έγιναν σε δεκάδες προϊόντα στο καλάθι του καταναλωτή. Η αύξηση στο χαρτί υγείας ήταν 100%, στο τσάι 30% , ενώ η αύξηση στο χαρτί Α4 που χρησιμοποιείται στις φωτοτυπίες έφτασε το 350%.\nΣύμφωνα με την εφημερίδα Sözcü, καθώς οι τιμές αυξήθηκαν, τα μάρκετ άρχισαν να πουλάνε τα χαρτιά υγείας και τα είδη καθαριότητας σ 6 έως 9 δόσεις.\nΜε την κρίση που ξέσπασε στο χαρτί το 32ρι πακέτο έφτασε τις 60 λίρες.\nΗΡΘΕ ΠΕΡΙΟΡΙΣΜΟΣ ΣΤΙΣ ΔΟΣΕΙΣ\nΓια να επιτευχθεί χρηματοοικονομική σταθερότητα, για να στηριχθεί η μακροοικονομική ισορροπία και για να αποτραπεί η μακροχρόνιος δανεισμός των πολιτών, επιβλήθηκε περιορισμός στις δόσεις.\nΜε τον περιορισμό που άρχισε στις 1/9 στις αγορές ηλεκτρονικών ειδών οι δόσεις περιορίστηκαν στις 3, στις αγορές υπολογιστών, στις πληρωμές σε συλλόγους, αεροπορικές εταιρίες, ταξιδιωτικά πρακτορεία, μεταφορές και καταλύματα 6 δόσεις, ενώ στις πληρωμές υγείας και κοινωνικών ασφαλίσεων και στις αγορές προϊόντων υγείας και στις πληρωμές φόρου 9 δόσεις.


HIIT: Η προπόνηση δύο λεπτών που μπορεί να αντικαταστήσει μια ολόκληρη ώρα - Savoir Ville\nHIIT: Η προπόνηση δύο λεπτών που μπορεί να αντικαταστήσει μια ολόκληρη ώρα\nΠολλοί πιστεύουν πως για να έχεις ένα δυνατό, γραμμωμένο σώμα χρειάζονται αμέτρητες ώρες άσκησης. Εσύ, όμως, θες να σταματήσεις να σπαταλάς τον πολύτιμο χρόνο σου στο γυμναστήριο. Γι’ αυτό υπάρχει ένας από τους καλύτερους τρόπους να νιώθεις και να είσαι fit. Αυτή η αποτελεσματική μέθοδος, εξαιτίας της οποίας συνεχίζεις να καις μέχρι και 48 ώρες μετά την άσκηση, ονομάζεται High Intensity Interval Training ή αλλιώς HIIT. Όχι μόνο καις λίπος, αλλά παράλληλα χτίζεις σώμα που διαθέτει ταχύτητα και δύναμη. Μια γρήγορη λύση χωρίς εξάντληση με δίαιτες και ατελείωτη προπόνηση. Μερικά λεπτά έντονης άσκησης αρκούν, για να αντικαταστήσουν μια ολόκληρη ώρα!\nΠρόσφατα μια έρευνα του πανεπιστημίου της Βικτώρια έδειξε ότι μόνο δύο λεπτά αρκούν και μπορούν να είναι εξίσου επωφελή για την υγεία σου, όσο 30 λεπτά spinning. Η διαδικασία ήταν απλή. Ζήτησαν από τους συμμετέχοντες να λάβουν μέρος σε τρεις προπονήσεις διαφορετικών εντάσεων, μεσολαβώντας επτά ημέρες ξεκούρασης ανάμεσα σε αυτές. Η πρώτη ήταν ποδήλατο για 30 λεπτά σε μεσαία ένταση, η δεύτερη ήταν ξανά ποδήλατο, αλλά αυτή τη φορά ανά πέντε διαστήματα των 4 λεπτών. Με 75% ενέργεια και αφήνοντας ένα λεπτό ανάπαυσης μεταξύ κάθε σετ Στο τέλος, κλήθηκαν να κάνουν ποδήλατο για 30 λεπτά σε γρήγορη ταχύτητα επαναλαμβάνοντας την κορύφωση της έντασης τέσσερις φορές και αφήνοντας 4 ½ λεπτά διάλειμμα μετά από κάθε σετ.\nΠαρατηρώντας οι ερευνητές την ενεργειακή τους απόδοση σε κάθε δραστηριότητα, καθώς και τα αποτελέσματα μετά, κατέληξαν στο συμπέρασμα ότι η HIIT μπορεί να τροποποιείται σύμφωνα με τις ατομικές προτιμήσεις. Ταυτόχρονα παράγει ευεργετικά αποτελέσματα για τον μεταβολισμό, αφού ενισχύει και αυτόν και την αντοχή, τονώνει, συντηρεί και αυξάνει την υπάρχουσα μυϊκή μάζα, την εκρηκτικότητα και την απόδοση.\nΓια να είναι αποτελεσματική, θα πρέπει κάθε σετ να περιλαμβάνει σύντομα διαστήματα άσκησης των 20’’ έως 90’’σε υψηλή ένταση και μικρά διαλείμματα ξεκούρασης. Η εναλλαγή τους μπορεί να κυμαίνεται από 30 δευτερόλεπτα έντονη άσκηση στο 90% των παλμών σου, 30 δευτερόλεπτα περπάτημα ή χαλαρό jogging και περισσότερο, επαναλαμβάνοντας 5 – 6 φορές και παραπάνω.\nΤο μυστικό είναι να τα δώσεις όλα, όταν κάνεις τα δευτερόλεπτα άσκησης με την ένταση στο μάξιμουμ. Προκαλείς τέτοιες βιοχημικές αλλαγές στο μυικό σου σύστημα που με άλλους τρόπους προπόνησης, θα χρειαζόταν ο τετραπλάσιος χρόνος. Σαφώς, τα διαστήματα χαλάρωσης είναι μικρά. Έχουν, όμως, και αυτά τον σκοπό τους. Με το να πιέζεις το σώμα σου «σοκάροντάς» το, αναγκάζεται να προσαρμοστεί ξανά και ξανά ανάμεσα σε δύο διαφορετικές καταστάσεις. Προσπαθώντας να ανακάμψει, καταναλώνει περισσότερο οξυγόνο μετά την άσκηση. Το οξυγόνο αυτό, για να αναπληρωθεί, χρησιμοποιεί τα αποθέματα λίπους που διαθέτει ο οργανισμός… άρα καίει!\nΜπορείς να εφαρμόσεις την HIIT σε οποιοδήποτε είδος άσκησης, όπως κολύμπι, τρέξιμο, push-ups, burpees, ποδήλατο, βάρη. Όχι, όμως, κάθε μέρα, γιατί είναι αρκετά απαιτητική. Εάν κουράζεσαι υπερβολικά, δεν θα μπορείς να αποδώσεις στο μέγιστο των δυνατοτήτων σου. Μια έως τρεις φορές την εβδομάδα, ανάλογα με τους στόχους, την ένταση της προπόνησής σου και το επίπεδο φυσικής κατάστασης.\nΕάν στόχος σου είναι να χάσεις βάρος, η ΗΙΙΤ δεν είναι δικαιολογία για να φας κάτι παραπάνω. Προτίμησε ένα μικρό γεύμα με υδατάνθρακες περίπου μια ώρα πριν την προπόνηση για έξτρα ενέργεια. Μετά ένα γεύμα που να συνδυάζει πρωτεΐνη με υδατάνθρακες για τροφοδότηση των μυών. Σύμφωνα πάντα με τις δικές σου ανάγκες και τη φυσική σου δραστηριότητα.\nΤο λάθος που κάνεις και επιδεινώνεις την ακμή σουSunset look: το tutorial που αγαπήσαμε


Πληροφορίες για την 8η Εκθεση\n8η ΠΑΝΕΛΛΗΝΙΑ ΕΚΘΕΣΗ ΚΑΘΑΡΟΑΙΜΩΝ ΣΚΥΛΩΝ ΣΠΑΝΙΕΛ ΠΡΩΤΑΘΛΗΜΑΤΟΣ C.A.C ΚΑΙ ΕΚΔΗΛΩΣΗ ΑΝΑΓΝΩΡΙΣΗΣ ΓΙΑ ΒΕΑ-2 ΚΑΙ ΒΕΑ-3\nΗ έκθεση θα γίνει στις 27/11/2005 ημέρα Κυριακή και ώρα 9.30 π.μ. στις εγκαταστάσεις του Ξενοδοχείου ΚΑΛΥΨΩ στην Ανάβυσσο, στο 49ο χλμ Λεωφ. Σουνίου, με κριτή την κυρία Ρούλη Κάντζου .\nΛήξη δηλώσεων συμμετοχής:\nΤαχυδρομικώς: Παρασκευή 4/11/2005 (σφραγίδα ταχυδρομείου).\nΔηλώσεις θα γίνονται δεκτές και στα γραφεία του Ομίλου μέχρι την Παρασκευή 11/11/2005.\nΠροσοχή! Μετά τη λήξη των δηλώσεων, ουδεμία συμμετοχή θα γίνει δεκτή.\nΑποστολή δηλώσεων συμμετοχής για την έκθεση και ταχυδρομικής επιταγής με το αντίτιμο της συμμετοχής στην διεύθυνση:\nΚα ΔΕΚΑΡΙΣΤΟΥ ΜΑΡΙΑ (Για την έκθεση του Κ.Ο.Σ.Ε.), ΜΕΛΙΣΣΟΥ 15, Τ.Κ. 116 35 ΑΘΗΝΑ, όπως επίσης και τις τυχόν ετήσιες συνδρομές που έχετε αμελήσει.\nΑντίτιμο συμμετοχής στην έκθεση ορίστηκαν τα ποσά:\n· για τα μέλη 25 ευρώ. ο σκύλος.\n· για τα μη μέλη 30 ευρώ δρχ. ο σκύλος.\n· για άνω των 2 σκύλων, για τα μέλη, ο τρίτος σκύλος 15 ευρώ.\n· για άνω των 2 σκύλων, για τα μη μέλη, ο τρίτος σκύλος 20 ευρώ.\n· Προκαταρκτική κουταβιών 15 ευρώ. ο σκύλος.\nΑντίτιμο συμμετοχής στην αναγνώριση (ΒΕΑ2– ΒΕΑ3):\n· η αναγνώριση για τα μέλη 25 ευρώ ο σκύλος.\n· η αναγνώριση για τα μη μέλη 30 ευρώ ο σκύλος\nΠΡΟΣΟΧΗ: ΑΠΑΡΑΙΤΗΤΗ ΠΡΟΥΠΟΘΕΣΗ ΓΙΑ ΤΗ ΣΥΜΜΕΤΟΧΗ ΕΙΝΑΙ Η ΥΠΑΡΞΗ ΗΛΕΚΤΡΟΝΙΚΗΣ ΤΑΥΤΟΤΗΤΑΣ (microchip)\n1. Μπορούν να λάβουν μέρος όλοι οι σκύλοι που είναι εγγεγραμμένοι στο Β.Ε.Α. ή το Β.Ε.Κ. του Κ.Ο.Ε., είτε είναι μέλη μας, είτε δεν είναι και ανήκουν στις φυλές:\nΑγγλικό – Αμερικάνικο Κόκερ\nΑγγλικό – Ουαλικό Σπρίνγκερ\n2. Δεν επιτρέπεται να συμμετέχουν σκύλοι στειρωμένοι, μονόρχεις, κρυπτόρχεις και σκύλες σε προχωρημένη εγκυμοσύνη ή σε οίστρο (αν κάποιος θηλυκός σκύλος έρθει απρόσμενα σε οίστρο την ημέρα της έκθεσης και αφού προσκομιστεί βεβαίωση κτηνιάτρου επιστρέφεται στον ιδιοκτήτη του το ποσό που πλήρωσε για τη συμμετοχή του).\n3. Γίνονται δεκτοί σκύλοι, είτε με κομμένη, είτε με ολόκληρη ουρά.\nΟ σκύλος πρέπει να δηλωθεί στη σωστή κατηγορία σε σχέση με το φύλο, την ηλικία ή τις διακρίσεις του.\nΠροκαταρκτική κουταβιών (αρσενικά και θηλυκά μαζί) ηλικίας 4 έως 6 μηνών\nΚουταβιών (αρσενικά και θηλυκά μαζί) ηλικίας 6 έως 9 μηνών.\nΝέων αρσενικών ηλικίας 9 έως 18 μηνών.\nΝέων θηλυκών ηλικίας 9 έως 18 μηνών.\nΑνοικτή αρσενικών ηλικίας 15 μηνών και άνω.\nΑνοικτή θηλυκών ηλικίας 15 μηνών και άνω.\nΠρωταθλητών αρσενικών (κατέχοντες τίτλο πρωταθλητή).\nΠρωταθλητών θηλυκών (κατέχουσες τίτλο πρωταθλητή).\nΕργασίας αρσενικών (κατέχοντες βιβλιάριο εργασίας).\nΕργασίας θηλυκών (κατέχουσες βιβλιάριο εργασίας).\nΒετεράνων αρσενικών ηλικίας 7 ετών και άνω.\nΒετεράνων θηλυκών ηλικίας 7 ετών και άνω.\nΝέων χειριστών: ηλικία παιδιών 6 ετών έως 18 ετών, η κατηγορία νέων χειριστών είναι δωρεάν και η μόνη προϋπόθεση είναι ο σκύλος να έχει δηλωθεί και σε μια από τις άλλες κατηγορίες. Ο νικητής νέος χειριστής, θα λάβει κύπελλο και οι υπόλοιποι συμμετέχοντες θα λάβουν αναμνηστικό μετάλλιο. Στην κατηγορία αυτή δεν κρίνεται ο σκύλος, αλλά η ικανότητα του παιδιού στο να τον παρουσιάσει.\nΚαλύτερου Ζεύγους: η δωρεάν αυτή κατηγορία είναι για έναν αρσενικό και ένα θηλυκό σκύλο, ηλικίας 15 μηνών και άνω, της ίδιας φυλής και ιδιοκτησίας.\nΚαλύτερου εκτροφείου: η δωρεάν αυτή κατηγορία είναι για τρεις και άνω σκύλους της ιδίας φυλής, 9 μηνών και άνω, εκτροφής του ιδιοκτήτη της επωνυμίας εκτροφείου, ασχέτως ιδιοκτησίας.\nΑπογόνων: η δωρεάν αυτή κατηγορία είναι για έναν αρσενικό η έναν θηλυκό σκύλο και τρεις τουλάχιστον απογόνους ηλικίας 9 μηνών και άνω.\nΣε ένα μόνο αρσενικό μεταξύ των κατηγοριών ανοικτής, εργασίας και πρωταθλητών μπορεί να δοθεί το C.A.C. (δηλαδή πιστοποιητικό ικανότητας Πρωταθλήματος).\nΣε ένα μόνο θηλυκό μεταξύ των κατηγοριών ανοικτής, εργασίας και πρωταθλητών μπορεί να δοθεί το C.A.C. Το C.A.C. δίνεται μόνο με χαρακτηρισμό «εξαίρετος».\nΣε κάθε κατηγορία μπορεί να δοθεί 1ο, 2ο, 3ο και 4ο βραβείο.\nΣε ένα μόνο σκύλο (αρσενικό ή θηλυκό) μεταξύ αυτών που πήραν το 1ο βραβείο στις κατηγορίες Νέων, Ανοικτής και Πρωταθλητών μπορεί να δοθεί ο τίτλος Καλύτερος Φυλής (με χαρακτηρισμό εξαίρετος ή πολύ καλός).\nΣε ένα κουτάβι (αρσενικό ή θηλυκό) μπορεί να δοθεί ο τίτλος Καλύτερο Κουτάβι Φυλής.\nΣε ένα σκύλο (αρσενικό ή θηλυκό) της κατηγορίας Νέων μπορεί να δοθεί ο τίτλος Καλύτερος Νέων Φυλής.\nΣε ένα βετεράνο (αρσενικό ή θηλυκό ) μπορεί να δοθεί ο τίτλος Καλύτερος Βετεράνος φυλής.\nΟ κριτής έχει το δικαίωμα να μην απονείμει βραβείο αν κατά την κρίση του ο σκύλος δεν ανταποκρίνεται επαρκώς στο πρότυπο της φυλής του.\nΟι αποφάσεις του κριτή είναι οριστικές και δεν επιδέχονται αμφισβήτηση.\nΣκύλοι που δεν βρίσκονται εγκαίρως στο στίβο τους για να εξεταστούν, χάνουν το δικαίωμα συμμετοχής τους.\nΟι σκύλοι θα πρέπει να είναι καθαροί, σωστά κουρεμένοι, να φορούν περιλαίμιο (όχι «σαμαράκι», δηλαδή λουρί σώματος χιαστί) και να κρατιούνται σε όλη την διάρκεια της έκθεσης από το λουρί ή την αλυσίδα τους (όχι αυξομειούμενο, τύπου Flexi).\nΔεν πρέπει σε καμιά περίπτωση να αφεθούν ελεύθεροι, ούτε να τους αφήσετε στο αυτοκίνητο (κίνδυνος θερμοπληξίας).\nΘα πρέπει να έχετε μαζί σας μπώλ – νερό, μία μικρή πετσέτα, αν χρειαστεί να το σκουπίσετε, χαρτομάντιλα μήπως λερώσουν τον χώρο, και την χτένα-βούρτσα τους.\nΚάθε σκύλος θα λάβει λεπτομερή γραπτή αξιολόγηση στην οποία θα περιλαμβάνονται τα προτερήματα και τα ελαττώματά του.\nΓι΄ αυτό κάθε σκύλος θα πρέπει να πηγαίνει στη ζωή του τουλάχιστον σε μία έκθεση, ώστε μέσω της αξιολόγησης να μπορέσουν να γίνουν τα σωστά ζευγαρώματα και να προσέξουμε να μην συναντηθούν γονείς με τα ίδια ελαττώματα και τα μεταδώσουν στους απογόνους τους.\nΕκτός από την γραπτή αξιολόγηση κάθε σκύλος θα πάρει και το χαρακτηρισμό του.\nΓια τις κατηγορίες κουταβιών ο χαρακτηρισμός είναι:\n· Πολλά υποσχόμενος\nΓια όλες τις υπόλοιπες κατηγορίες ο χαρακτηρισμός είναι:\nΣκύλος που αποπειράται να δαγκώσει αποβάλλεται αμέσως.\nΟ σκύλος κρίνεται σε δύο φάσεις:\nΣτήνουμε τον σκύλο μας στο έδαφος ή πάνω σε τραπέζι (ανάλογα με την προτίμηση του κριτή) και προσπαθούμε να τον κρατήσουμε όσο το δυνατόν πιο ακίνητο.\nΟ σκύλος πρέπει να επιτρέψει στον κριτή να δει τα δόντια του και να ελέγξει τους όρχεις (στα αρσενικά) χωρίς να δείξει επιθετικότητα.\nβ) Σε κίνηση\nΜόλις τελειώσει η προηγούμενη εξέταση περπατάμε τον σκύλο σε σχήμα τρίγωνου ώστε ο κριτής να μπορεί να βλέπει την κίνηση του σκύλου από μπροστά, από πίσω και από το πλάι. Στο περπάτημα του σκύλου, ο σκύλος πρέπει να είναι πάντα από τα αριστερά μας και πρέπει να βαδίζει με γοργό βήμα αλλά όχι να καλπάζει. Μόλις τελειώσει το περπάτημα και έχουμε φτάσει στον κριτή, στήνουμε ξανά το σκύλο (τώρα μόνο στο έδαφος) και περιμένουμε να γράψει ο βοηθός στίβου την αξιολόγηση.\nΓια την αναγνώριση ισχύουν ότι και στην έκθεση αλλά πιο απλοποιημένα. Άπλά εξετάζεται ο σκύλος και ο κριτής δηλώνει αν ανταποκρίνεται στο πρότυπο της φυλής του ή αν απορρίπτεται.\nΑν ανταποκρίνεται, δίνετε το χαρτί στην γραμματεία και αργότερα ο Κ.Ο.Ε. σας στέλνει με συστημένη επιστολή το Β.Ε.Α. του σκύλου σας.\nΗ εκδήλωση έκθεσης - αναγνώρισης είναι ένας πολύ ευχάριστος τρόπος να κάνετε γνωριμίες με άλλους λάτρεις της φυλής, να ανταλλάξετε γνώμες και εμπειρίες, να κοινωνικοποιήσετε τον σκύλο σας, να μάθετε για τον σκύλο σας πολλές πληροφορίες μέσω της αξιολόγησης και να κανονίσετε μελλοντικά ζευγαρώματα.\nΜερικοί από σας θα πάρετε κάποιο από τα βραβεία αλλά πάνω απ’ όλα είναι σίγουρα ο πιο ευχάριστος τρόπος να περάσετε την Κυριακή σας, εσείς, τα παιδιά σας και οι φίλοι σας.\nΜόνο για την αναγνώριση, η δήλωση συμμετοχής και η πληρωμή γίνεται επιτόπου στο χώρο της έκθεσης.\nΑν έχετε τυχόν απορίες ή θέλετε να μάθετε λεπτομέρειες, μπορείτε να επικοινωνήσετε με τον όμιλο στο τηλ/φαξ 210-7516180 ή μεσω e-mail HellenicSpanielClub@hotmail.com\nΣτο τιμητικό δείπνο για τoν κριτή που θα γίνει το μεσημέρι μετά την έκθεση,πριν από το σεμινάριο, μπορούν να συμμετέχουν με δικά τους έξοδα όποιοι το επιθυμούν.\nΕάν θέλετε να διανυκτερεύσετε με τους σκύλους σας στο Ξενοδοχείο ΚΑΛΥΨΩ, επικοινωνήστε με τον κ. Δημήτριο Τεννέ, τηλ. 22910-60170-174.


Ένα άλλο γεγονός έχει να κάνει με τη διασπορά του δικτύου των περιπτέρων, το οποίο δίνει τη δυνατότητα με μικρό κόστος (30% της πώλησης), να φθάνει κανείς και στο πιο απομακρυσμένο σημείο της Ελλάδας.\nΑυτό το οποίο είναι προφανές είναι ότι μια συνεχιζόμενη τέτοια πρακτική, θα έχει μόνο καταστροφικά αποτελέσματα για την ευρύτερη μουσική βιομηχανία όπως γράφαμε την προηγούμενη εβδομάδα.\nΟι εταιρείες θα πρέπει με περισσότερη προσοχή να καταλήξουν σε μια στρατηγική η οποία να ωφελεί όλους: όσο περισσότερη διάρκεια δίνεις σε ένα “προϊόν”, τόσο περισσότερο ωφελούνται όλοι όσοι εμπλέκονται στην αλυσίδα του.\nΕίναι ευτύχημα όλων ότι μέχρι σήμερα το “προϊόν” αυτό έχει διάρκεια όχι μηνών, αλλά χρόνων, και αυτό θα έπρεπε να συνεχίσει να καλλιεργείται και όχι να περιορίζεται σε ζωή μιας εβδομάδας – όσο διαρκεί δηλαδή η προώθηση ενός ενθέτου εφημερίδας.\nΤο γεγονός λοιπόν ότι η ψυχαγωγική βιομηχανία στις Ηνωμένες Πολιτείες τηρεί με απόλυτη αφοσίωση τα χρονικά “παράθυρα” ανάμεσα στους τρόπους εκμετάλλευσης είναι αυτό που τελικά την έχει γιγαντώσει.\nΧαρακτηριστικό είναι ότι σήμερα από μια και μόνο παραγωγή ταινίας στο εξωτερικό μπορούν και συντηρούνται οι παραγωγοί, οι κινηματογράφοι, οι αλυσίδες ενοικίασης ταινιών, οι αλυσίδες λιανικής πώλησης, και οι ψηφιακές υπηρεσίες.\nΑντίστοιχο είναι και το μοντέλο της μουσικής στις εξελιγμένες χώρες – τα παράθυρα εκμετάλλευσης δίνουν τη δυνατότητα ένα άλμπουμ να έχει ζωή πολλών μηνών, και να φτάνει σε όλο και περισσότερους καταναλωτές.\nΈτσι υπάρχει μια υγιής βιομηχανία, η οποία συνεχώς επεκτείνεται και δίνει εργασία σε χιλιάδες ανθρώπους.\nΈντονος προβληματισμός επικρατεί σε όλες τις δισκογραφικές επειδή φαίνεται ότι οι τελευταίες επιλογές τους δεν λειτούργησαν. Η ένθεση του cd της Πρωτοψάλτη, και της Παπαρίζου, δεν έκανε την αναμενόμενη κυκλοφορία.\nΓια την ακρίβεια η Real News κινήθηκε κυκλοφοριακά στα κανονικά της επίπεδα, πράγμα που σημαίνει ότι λίγοι ήταν αυτοί οι οποίοι έτρεξαν να πάρουν το cd.\nΕπιπλέον φαίνεται ότι και η επιλογή της απευθείας κυκλοφορίας σε περίπτερο δεν έχει τα αναμενόμενα αποτελέσματα καθώς λιγότερο από το 25% του τιράζ έχει πουληθεί.\nΚινητικότητα επικρατεί και στο πεδίο των μεταγραφών. Παρουσιάζεται ως δεδομένο ότι ο Αντώνης Ρέμος θα είναι σε καινούργια εταιρεία, και ενδιαφέρον έχουν εκδηλώσει από την Spicy και τον Φοίβο, μέχρι τη Universal και τη Heaven.\nH Universal είναι αρκετά επιθετική και έχει αποφασίσει να επενδύσει φέτος στην ανάπτυξη του τοπικού ρεπερτορίου. Γιώργος Σαμπάνης και Δήμος Αναστασιάδης είναι τα τελευταία ονόματα που υπέγραψε, ακολουθούν όμως και άλλοι.


Home - ΔΗΜΟΠΡΑΣΙΕΣ ΑΓΑΠΗΣ\nΚΑΝΕ ΚΑΙ ΕΣΥ ΜΙΑ ΚΙΝΗΣΗ ΦΡΟΝΤΙΔΑΣ\n16 - 20 ΑΠΡΙΛΙΟΥ 2018\nΓια 7η συνεχόμενη χρονιά, η 24MEDIA και η Follow Me Now, συνδιοργανώνουν τις “Δημοπρασίες Αγάπης”. Σπουδαίοι αθλητές και μεγάλες ομάδες από την Ελλάδα και το εξωτερικό, προσφέρουν αντικείμενα προς δημοπρασία για καλό σκοπό. Αυτή τη χρονιά στηρίζουμε την Πανελλήνια Ένωση Γονέων και Κηδεμόνων Ατόμων Παιδιών – Νοητικά Υστερούντων (ΠΕΓΚΑΠ-ΝΥ).\nΜπες και διεκδίκησε τη μπάλα της αγαπημένης σου ομάδας, τη φανέλα κάποιου σπουδαίου αθλητή και ενίσχυσε την προσπάθεια μας. Οι δημοπρασίες θα διεξαχθούν από την Δευτέρα 16 Απριλίου έως την Παρασκευή 20 Απριλίου. Την ενέργεια προωθούν το Sport24.gr και ο Sport24 Radio 103,3 του ομίλου 24MEDIA.\nΒασικός υποστηρικτής της ενέργειας, είναι τα Sport24.gr και Sport24 Radio 103,3.\nΠΟΛΛΕΣ ΕΥΧΕΣ, ΕΝΑΣ ΣΤΟΧΟΣ\nΠολλοί αθλητικοί σύλλογοι και γνωστοί αθλητές συμμετέχουν για 7η συνεχόμενη χρονιά στις Δημοπρασίες Αγάπης. Η φιλανθρωπική προσπάθεια που ενώνει τον αθλητικό κόσμο είναι ακόμη μία χρονιά εδώ στηρίζοντας φέτος την Πανελλήνια Ένωση Γονέων και Κηδεμόνων Ατόμων Παιδιών – Νοητικά Υστερούντων (ΠΕΓΚΑΠ-ΝΥ). Εσύ, θα μείνεις αμέτοχος;\nΕίναι χαρά μου που συμμετέχω για πρώτη φορά σε αυτή την όμορφη προσπάθεια. Εύχομαι να βρεθούν άνθρωποι από το χώρο του αθλητισμού και όχι μόνο οι οποίοι θα συνεισφέρουν όσο το δυνατό περισσότερα χρήματα για την Πανελλήνια Ένωση Γονέων και Κηδεμόνων Ατόμων Παιδιών – Νοητικά Υστερούντων. Το έργο αυτή της Ένωσης, όπως κάθε ιδρύματος που αφορά τη στήριξη παιδιών, είναι πολύ σημαντικό και χρειάζεται τη βοήθεια όλων μας.\nΧαίρομαι πάρα πολύ που συμμετέχω και φέτος σ’ αυτή την πολύ όμορφη προσπάθεια. Ελπίζω τόσο άνθρωποι από τον χώρο μου, από τον αθλητισμό, αλλά και οι υπόλοιποι να βοηθήσουν και να συνεισφέρουν. Είναι σημαντικό επίσης αυτά τα παιδιά να έχουν και ψυχολογική στήριξη και να έχουν δίπλα τους ανθρώπους που θα τους προσφέρουν όσα χρειάζονται. Στηρίξτε αυτή την προσπάθεια, που είναι για καλό σκοπό.\nΗ πρωτοβουλία της 24Media είναι αξιέπαινη και δείχνει ευαισθησία και ανθρωπιά. Τα παιδιά πρέπει να είναι το κέντρο της προσοχής μας, γιατί είναι η ελπίδα για ένα καλύτερο αύριο. Ακόμα περισσότερο, όταν έχουν κάποιο πρόβλημα, όλοι εμείς έχουμε την υποχρέωση να βρισκόμαστε δίπλα τους, για να προσφέρουμε τη βοήθειά μας, με όποιον τρόπο μπορεί ο καθένας. Η Πανελλήνια Ένωση Γονέων και Κηδεμόνων Ατόμων Παιδιών – Νοητικά Υστερούντων αξίζει το καλύτερο και σε αυτή την προσπάθεια, ελπίζω να είσαι κι εσύ παρών.\nΦΑΝΕΛΑ FC BARCELONA & ΛΑΒΑΡΟ ΒΑΛΒΕΡΔΕ\nΦΑΝΕΛΑ ΠΡΙΝΤΕΖΗΣ, ΜΠΑΛΑ & 2 COURT SEATS OLYMPIACOS BC\nΦΑΝΕΛΑ ALEKSANDAR PRIJOVIC\nΦΑΝΕΛΑ ΘΑΝΑΣΗΣ ΑΝΤΕΤΟΚΟΥΝΜΠΟ\nΦΑΝΕΛΑ ΠΑΝΑΘΗΝΑΪΚΟΣ BC\nΦΑΝΕΛΑ ΚΑΙ ΜΠΑΛΑ ΑΕΚ FC\nΦΑΝΕΛΑ ΠΑΟΚ FC\nΦΑΝΕΛΑ DAVID FUSTER\nΦΑΝΕΛΑ LUIS SUAREZ\nΦΑΝΕΛΑ ΔΗΜΗΤΡΗΣ ΔΙΑΜΑΝΤΙΔΗΣ\nΦΑΝΕΛΑ MARKO MARIN\nΦΑΝΕΛΑ VALENCIA CF\nΦΑΝΕΛΑ LIONEL MESSI\nΘες να βοηθήσεις και δεν ξέρεις τον τρόπο; Διάβασε τα παρακάτω βήματα και συντονίσου στον Sport24 Radio 103,3 στην εκπομπή “το 10 το κακό”, 10:00-12:00 όπου συμμετέχει στην ενέργεια. Η διαδικασία είναι απλή και άμεση.\nΣτο menu «ΟΙ ΔΗΜΟΠΡΑΣΙΕΣ», επιλέγεις και κλικάρεις το προϊόν που σ’ ενδιαφέρει για να συμμετέχεις στη δημοπρασία.\nΜέσα στο προϊόν θα βρεις πληροφορίες (ημέρα/ώρα δημοπρασίας), καθώς και ένα ενεργό link, που σε οδηγεί στο site το οποίο πραγματοποιεί την εν λόγω δημοπρασία.\nΣτη σελίδα του κάθε προϊόντος συμπληρώνεις τη φόρμα με τα στοιχεία σου και την προσφορά σου. Κάτω από τη φόρμα, υπάρχει το LIVE Blog που σ’ ενημερώνει άμεσα για την πορεία της κάθε δημοπρασίας.\nΛίγο μετά την κατάθεση της προσφοράς σου, θα υπάρξει τηλεφωνική εξακρίβωση στοιχείων και σε περίπτωση που έχεις κερδίσει, οι άνθρωποι μας, θα επικοινωνήσουν μαζί σου για τον τρόπο παραλαβής του προϊόντος.\nΥπογεγραμμένη φανέλα και υπογεγραμμένη μπάλα ΑΕΚ BC / SPORT24 RADIO 10:00-12:00\nΥπογεγραμμένη φανέλα Chori Dominguez – Rayo Vallecano / SPORT 24 12:30-14:00\nΥπογεγραμμένη φανέλα Athletic Bilbao / SPORT 24 14:00-15:00\nΥπογεγραμμένη φανέλα Δημήτρης Κουρμπέλης – Παναθηναϊκός FC / SPORT 24 15:00-16:00\nΥπογεγραμμένη φανέλα FC Barcelona (μπάσκετ) / SPORT 24 16:00-17:00\nΥπογεγραμμένη φανέλα Lionel Messi – FC Barcelona / SPORT24 RADIO 10:00-12:00\nΥπογεγραμμένη φανέλα Νικ Καλάθης – Παναθηναϊκός BC / SPORT 24 12:30-14:00\nΥπογεγραμμένη φανέλα Πρίντεζης και υπογεγραμμένα παπούτσια Παπαπέτρου – Olympiacos BC / SPORT 24 14:00-15:00\nΥπογεγραμμένη φανέλα Δημήτρης Σιόβας – CD Leganés / SPORT 24 15:00-16:00\nΥπογεγραμμένη φανέλα Διαμαντίδης από τους παίκτες της σεζόν 2010/11 – Παναθηναϊκός BC / SPORT24 RADIO 10:00-12:00\nΥπογεγραμμένη φανέλα και υπογεγραμμένη μπάλα ΑΕΚ FC / SPORT 24 12:30-14:00\nΥπογεγραμμένη φανέλα Marko Marin – Olympiacos FC / SPORT 24 14:00-15:00\nΥπογεγραμμένη φανέλα Valencia CF / SPORT 24 15:00-16:00\nΥπογεγραμμένη φανέλα και υπογεγραμμένη μπάλα ΑΕΚ FC / SPORT24 RADIO 10:00-12:00\nΥπογεγραμμένη φανέλα ΠΑΟΚ FC / SPORT 24 12:30-14:00\nΥπογεγραμμένη φανέλα Παναθηναϊκός BC / SPORT 24 14:00-15:00\nΥπογεγραμμένη φανέλα David Fuster – Ολυμπιακός FC / SPORT 24 15:00-16:00\nΥπογεγραμμένη φανέλα Luis Suarez – FC Barcelona / SPORT 24 16:00-17:00\nΥπογεγραμμένη φανέλα Πρίντεζη, υπογεγραμμένη μπάλα και δύο court seats – Ολυμπιακός BC / SPORT24 RADIO 10:00-12:00\nΥπογεγραμμένη φανέλα FC Βarcelona και λάβαρο με αφιέρωση Ερνέστο Βαλβέρδε / SPORT 24 12:30-14:00\nΥπογεγραμμένη φανέλα Aleksandar Prijović – ΠΑΟΚ FC / SPORT 24 14:00-15:00\nΥπογεγραμμένη φανέλα Θανάσης Αντετοκούνμπο – Παναθηναϊκός BC / SPORT 24 15:00-16:00\nΥπογεγραμμένη φανέλα Παναγιώτης Ρέτσος – Bayer 04 Leverkusen / SPORT 24 16:00-17:00\nΕυχαριστούμε τις «Δημοπρασίες Αγάπης» για την πρωτοβουλία να στηρίξουν την Πανελλήνια Ένωση Γονέων και Κηδεμόνων Ατόμων Παιδιών Νοητικά Υστερούντων. Η Π.Ε.Γ.Κ.Α.Π.- Ν.Υ. ιδρύθηκε το 1960 και εξυπηρετεί άτομα με νοητική υστέρηση και συνοδές αναπηρίες. Σκοπός της είναι η ανάπτυξη των δεξιοτήτων των ωφελούμενων, η ενίσχυση της αυτονομίας τους και η ισότιμη ένταξή τους στην κοινωνία. Λειτουργεί δύο Κέντρα Διημέρευσης- Ημερήσιας Φροντίδας, ένα στο Χαλάνδρι και ένα στην Άνοιξη. Στην έδρα της στο Χαλάνδρι λειτουργεί επίσης μία Στέγη Υποστηριζόμενης Διαβίωσης και ένα Κέντρο Πρόληψης και Συμβουλευτικής.\nΗ FollowMeNow ιδρύθηκε το 2013 με στόχο να παρέχει εξαιρετικό δημιουργικό και αποτελεσματική εξυπηρέτηση στους συνεργάτες της μέσα από διαφημιστικά πλάνα και events. Παράλληλα δραστηριοποιείται στο χώρο της επικοινωνίας παρέχοντας ένα ολοκληρωμένο φάσμα υπηρεσιών.\nΟ SPORT24 Radio 103,3 είναι η επέκταση του μεγαλύτερου αθλητικού brand. Με 24ωρο πρόγραμμα, μεταδόσεις από όλα τα γήπεδα και ρόστερ για πρωταθλητισμό, o SPORT24 Radio 103,3 θυμίζει στους παλιούς ακροατές και συστήνει στους νέους τη μαγεία του αθλητικού ραδιοφώνου.\nΤο Sport24.gr είναι το κορυφαίο αθλητικό site, με ξεκάθαρο ρόλο στην αθλητική ενημέρωση των Ελλήνων. Η live κάλυψη των μεγάλων αθλητικών γεγονότων, το premium περιεχόμενο και μια ομάδα έμπειρων δημοσιογράφων έχουν καθιερώσει το site ως την αρχική σελίδα των αθλητικών.\nΤο όνομά σου (required)\nΤο e-mail σου (required)\nΟΡΟΙ ΧΡΗΣΗΣ © 2016 DIMOPRASIES AGAPIS


Beauty Insider: My empties - Μάιος 2013\nΤο bioten firming body lotion είναι ένα γαλάκτωμα για σύσφιξη με ευχάριστο άρωμα μανταρινιού που απορροφάται γρήγορα. Το χρησιμοποίησα παράλληλα με το Solutions Body Cellu Sculp της Avon το οποίο περιέχει ένα σύστημα με μπιλάκια στην συσκευασία του για μασαζ. Συγκεκριμένα έκανα μασαζ στις προβληματικές περιοχές 2 φορές την ημέρα. Θαύματα δεν έκαναν, αλλά με σιγουριά μπορώ να πω πως είδα το δέρμα μου σε εκείνη την περιοχή πιο λείο σε σχέση με πριν.\nΤο ξεβαφτικό Victoria Express Nail το αγόρασα από τα Jumbo. Σίγουρα θα το αγοράσω ξανά αν και θα ήθελα να δοκιμάσω και αυτό της Maybelline γιατί πιστεύω πως θα έχει πιο ανθεκτικό σφουγγαράκι. Παρόλα αυτά με βόλεψε απίστευτα και θα είναι κι αυτό μια σταθερή επιλογή μου για να ξεβάφω τα νύχια μου.\nΤο λάδι επανόρθωσης και ενυδάτωσης από την σειρά ERATO της Fresh Line Cosmetics το αγάπησα και πλέον μπορώ να πω ότι τα μαλλιά ανήκουν στην κατηγορία ξηρά αλλά όχι πια κατεστραμμένα. Έχω κάνει τρελή περιποίηση τον τελευταίο καιρό και το λάδι αυτό έχει συμβάλλει ουσιαστικά στην μεταμόρφωσή τους.\nΤο αφρόλουτρο Korres με γιαπωνέζικο τριαντάφυλλο δεν με ενθουσίασε. Δεν μυρίζει κάτι ιδιαίτερο, δεν κάνει πολύ αφρό και το άρωμα δεν έχει καμία διάρκεια.(ουπς!το έθαψα ολίγον) Σίγουρα δεν είναι ένα αφρόλουτρο που θα αγοράσω στο μέλλον.\nΗ Frezyderm Moisturizing 24h Long Lasting Hydrating Cream με άφησε πάρα πολύ ευχαριστημένη. Πλέον θα αναζητήσω κάτι από την καλοκαιρινή σειρά με δείκτη προστασίας από την ίδια εταιρεία και στο μέλλον σίγουρα θα την αγοράσω ξανά.\nΤο σαμπουάν Avon Advance Techniques Moroccan Argan Oil ανήκει πλέον στα αγαπημένα μου σαμπουάν. Θα το αγοράσω σίγουρα ξανά.\nη ανάρτηση είναι ενημερωτική και δεν είναι διαφημιστική\nΑναρτήθηκε από Lina Beauty Insider στις 6:23 μ.μ.\nIoanna Staurianna 25 Μαΐου 2013 - 6:46 μ.μ.\nΛίνα μου το σαμπουάν της Avon που αναφέρεις είναι το αγαπημένο μου :) Καταπληκτικό προϊόν!\nΠολύ ωραίο post...Φιλάκια!!!\nLina Beauty Insider 25 Μαΐου 2013 - 6:52 μ.μ.\nΝαι είναι από τα καλύτερα σαμπουάν που έχω δοκιμάσει!!\nGen Emman 25 Μαΐου 2013 - 7:09 μ.μ.\nto ladaki poso ehei??\nLina Beauty Insider 25 Μαΐου 2013 - 7:14 μ.μ.\nΕγώ το είχα πάρει σε προσφορά 10 ευρώ μου είχε βγεί γιατί είχαν εκπτώσεις. Δεν θυμάμαι την κανονική του τιμή.\nHeliana NonBombshell 25 Μαΐου 2013 - 7:59 μ.μ.\nΝα δοκιμάσεις λαδάκι καρύδας στα μαλλιά να δεις τι όμορφα αποτελέσματα θα έχεις :)\nLina Beauty Insider 25 Μαΐου 2013 - 10:39 μ.μ.\nNαι το ξέρω και θα το δοκιμάσω σίγουρα κάποια στιγμή!!\nbeauty and the food beast! 25 Μαΐου 2013 - 8:14 μ.μ.\naaaa 8elw na dokimasw to sampouan!akouw sunexws kala logia!!!\nto aseton apo jumbo to agorazw ki egw! :D :D\nΕ να το δοκιμάσεις!!\nEva M. 25 Μαΐου 2013 - 10:55 μ.μ.\nΔεν έχω δοκιμάσει κανένα οπότε ήταν για μένα ενδιαφέρον πολύ το ποστ σου!\nLina Beauty Insider 25 Μαΐου 2013 - 11:05 μ.μ.\nElena B 26 Μαΐου 2013 - 2:04 π.μ.\nΜόνο το σαμπουάν της Ανοn έχω δοκιμάσει, το οποίο ήταν οκ για εμένα, αλλά δεν τρελάθηκα! χιχι! Αυτό το ξεβαφτικό πάντως, όλο θέλω να το πάρω κι όλο το ξεχνάω όποτε πηγαίνω στα Τζάμπο...\nΈχεις ένα βραβείο από εμενα! :)\nLina Beauty Insider 26 Μαΐου 2013 - 12:46 μ.μ.\nΣ ευχαριστώ πολύ για το βραβείο!!\nJust another vintage holic - The beauty edition 26 Μαΐου 2013 - 12:30 μ.μ.\nΤο αφρόλουτρο του Κορρέ θα το πάρω οπωσδήποτε! Το λαδάκι φαίνεται πολύ ωραίο!\nLina Beauty Insider 26 Μαΐου 2013 - 12:47 μ.μ.\nΝα το πάρεις και να μας πεις γνώμη!!\nAllure lab 26 Μαΐου 2013 - 2:04 μ.μ.\nαυτο του κορρέ μου αρέσει και μονο απο τη ροζουλι συσκευασια και τη μυρωδια..μμμ..!!!αντε να αδειάζουν αλλά να μπορούμε να αγοράζουμε και νεα..γιατί είχα μια κρεμα που ήταν ακριβή και την έβαζα με το σταγονομετρο..ατιμη κοινωνια και ακρίβεια!\nLina Beauty Insider 26 Μαΐου 2013 - 2:38 μ.μ.\nTην βγάζουμε με ότι μπορούμε πλέον!! Ευτυχώς βάζουν αρκετές προσφορές τώρα πια!!\nChristina/ Fashionable.gr 27 Μαΐου 2013 - 6:22 μ.μ.\nΔεν έχω δοκιμάσει κάποιο από αυτά. Του Κορρέ το έθαψες λίγο, αλλά και πάλι αυτό είναι το ζητούμενο, η γνώμη σας. Και είχα στο νου μου να το δοκιμάσω κιόλας!!! Φιλάκια πολλά!\nLina Beauty Insider 27 Μαΐου 2013 - 6:42 μ.μ.\nE ναι και αυτή είναι δική μου προσωπική άποψη έτσι?? Δεν μου άρεσε καθόλου!\nCuteandGirlyDMS 28 Μαΐου 2013 - 1:29 π.μ.\nλατρευω τα empties!!!!!!!! αυτο της frezyderm το θελω να το δοκιμασω κ γω!\nΕίναι πολύ ελαφρύ και ταίριαξε πάρα πολύ ωραία στην επιδερμίδα μου!!\nblogolicious Editoriolista 28 Μαΐου 2013 - 10:31 π.μ.\nXμ, καιρός για ξεκαθάρισμα αφού προηγουμένως τσεκάρω τη wishlist μου και θυμηθώ τις προτάσεις σου!\nchiCATes 28 Μαΐου 2013 - 5:56 μ.μ.\nΘέλω να τα δοκιμάσω ΟΛΑΑΑ!!!


Music Society | About Us\nHome /ΠΟΙΟΙ ΕΙΜΑΣΤΕ\nΠώς; Πιστεύοντας, πάνω απ’ όλα, σε ένα ραδιόφωνο που σέβεται πρώτα τη μουσική και τον ακροατή του. Θέλουμε να ακούμε ραδιόφωνο και μουσική που διαλέγουν άνθρωποι σαν εμάς, οι οποίοι θέλουν να επικοινωνήσουν κάτι από το προσωπικό τους σάουντρακ. Μαζευτήκαμε, λοιπόν, φτιάξαμε έναν όμορφο χώρο και ξεκινήσαμε να εκπέμπουμε τα «θέλω» μας, αφού πρώτα αποφασίσαμε ότι μέσα στο σταθμό θα είμαστε ΜΙΑ ομάδα και ΟΛΟΙ θα έχουμε λόγο, αλλά και ευθύνη για ό,τι συμβαίνει (αυτοδιαχείριση, νομίζουμε, το λένε). Στη συνέχεια διαπιστώσαμε ότι μας ενδιαφέρει και η αυτοδιαχείριση του ελεύθερού ΜΑΣ χρόνου, Γι’ αυτό ετοιμάσαμε και μια σειρά από σεμινάρια για όσους θέλουν να μαθαίνουν, να πράττουν, να πηγαίνουν λίγο παρακάτω.\nΚαι κάπως έτσι άρχισε η «πτήση» μας στο διαδικτυακό αέρα. Έχοντας φτιάξει πια τους δικούς μας τρόπους να κάνουμε ραδιόφωνο. Με την πρώτη ματιά (ακρόαση μάλλον) θα διαπιστώσεις πόσο διαφορετικοί είναι αυτοί οι τρόποι, αλλά με τη δεύτερη σίγουρα θα αντιληφθείς και την ομοιότητά τους. Είμαστε εδώ, γιατί ο καθένας μας αγαπάει τις μουσικές του και θέλει να ακουστούν. Μιλάμε στο μικρόφωνο, όχι για να μας θαυμάσεις ούτε για να αυτοψυχαναληθούμε, αλλά για να επικοινωνήσουμε λίγο από τον ερασιτεχνικό μας επαγγελματισμό! Όλοι συμφωνούμε σε ένα πράγμα: Η μουσική είναι ΜΙΑ και αξίζει να ακούγεται. Αρκεί να είναι ΑΛΗΘΙΝΗ.\nO Σπύρος Καλετσάνος παρουσιάζει την εκπομπή "Noir" κάθε Πέμπτη στις 22.00\nΟι συνεργάτες του περιοδικού Humba! παρουσιάζουν την εκπομπή "#HUMBAonair" κάθε Δευτέρα στις 21.00\nΟ Βασίλης Αλεξάκης παρουσιάζει την εκπομπή "Ανθρακωρηχείο" κάθε Τρίτη στις 22.00\nΟ Νίκος Ταλεμόπουλος παρουσιάζει την εκπομπή "Άγρυπνοι στην Αθήνα" κάθε Τρίτη στις 23.00\nO Παναγιώτης Φέτσης παρουσιάζει την εκπομπή "Precious Cargo" κάθε Τετάρτη στις 20.00\nToSofoPaidi παρουσιάζει την εκπομπή "blanketed by static" κάθε Τετάρτη στις 22:00\nΤο Καπυμπάρα παρουσιάζει την εκπομπή "Agit Pop" κάθε Πέμπτη στις 21.00\nΗ Kay παρουσιάζει την εκπομπή "Starless" κάθε Πέμπτη στις 20.00\nO Duke Zappa παρουσιάζει την εκπομπή "Famous Last Words" κάθε Δευτέρα στις 23.00\nΟ Μάκης Διόγος παρουσιάζει την εκπομπή "Μπάλα που κυλάει χόρτο δεν μαζεύει" κάθε Τετάρτη στις 18:00\nΗ Ματούλα Πίκουλα παρουσιάζει την εκπομπή "Hanging in the wire" κάθε Τετάρτη στις 17:00\nΟ Ανδρέας Ζαβιτσάνος παρουσιάζει την εκπομπή "Underground Railroad" κάθε Παρασκευή στις 21:30\nΟ Κύριος Ντάντης παρουσιάζει την εκπομπή "Underground Railroad" κάθε Παρασκευή στις 21:30\nΟ Κωστής Πιερίδης παρουσιάζει την εκπομπή "το Κύμα" κάθε Παρασκευή στις 19:00\nO Γιάννης Νέγρης παρουσιάζει την εκπομπή "Music Is Our Weapon" κάθε Τρίτη στις 19.00\nΜπορείτε να επικοινωνήσετε μαζί μας μέσω e-mail στο musicsocietyinfo [at] gmail [dot] com


Mήνυση και ασφαλιστικά μέτρα για παράνομη πώληση Κρόκου! | KOZANILIFE.GR\nΆναψε το χριστουγεννιάτικο δέντρο στη Σιάτιστα – Δείτε το βίντεο\nΚοντά στη μητέρα και το παιδί η εταιρία «Φροντίδα για Όλους» στην Κοζάνη\nMήνυση και ασφαλιστικά μέτρα για παράνομη πώληση Κρόκου!\nΤΙ ΛΕΕΙ Ο ΠΡΟΕΔΡΟΣ ΤΟΥ ΣΥΝΕΤΑΙΡΙΣΜΟΥ ΚΡΟΚΟΠΑΡΑΓΩΓΩΝ\n«Ισπανός ο έμπορος» και «συνεργάζεται με ανθρώπους της περιοχής»!\nΚαι μήνυση, αλλά και ασφαλιστικά μέτρα κατά όσων πωλούν παράνομα κρόκο σε εμπορους.\nΟ πρόεδρος του Αναγκαστικού Συνεταιρισμού Κροκοπαραγωγών Νίκος Πατσιούρας, προκειμένου να αντιμετωπίσει το φαινόμενο των μεμονωμένων πωλήσεων σημαντικών ποσοτήτων κρόκου, από παραγωγούς της περιοχής, σε εμπόρους, ειδικά από την Ισπανία!΄\n«Καταθέσαμε και ασφαλιστικά μέτρα και μήνυση», αναφέρει ο πρόεδρος του Αναγκαστικού Συνεταιρισμού Κροκοπαραγωγών, σημειώνοντας πως πρόκειται για «προσφυγή κατά αγνώστων», χωρίς ονοματεπώνυμο. Ο ίδιος, προς το παρόν, αρνείται να πει περισσότερα, συνιστώντας «υπομονή μερικές ημέρες ακόμη».\nΜε το έσχατο αυτό μέσο, η διοίκηση του Συνεταιρισμού προσπαθεί, έτσι, να περιορίσει την έκταση του φαινομένου, το οποίο, σύμφωνα με τον πρόεδρό του, έχει λάβει μεγάλες διαστάσεις, ειδικά τη φετινή χρονιά! Να σημειωθεί πως, σύμφωνα με την κείμενη νομοθεσία, ο Συνεταιρισμός Κροκπαραγωγών είναι Αναγκαστικός, κάτι που σημαίνει πως δε μπορεί ο κάθε παραγωγός να δίνει κρόκο μόνος ου σε εμπόρους.\nΘα πρέπει να σημειωθεί πως ο Νίκος Πατσιούρας τονίζει πως «ο συγκεκριμένος έμπορος κάνει αυτή τη δουλειά με συγκεκριμένους ανθρώπους στην περιοχή μας, ήταν παλιός πελάτης. Πέρυσι του δώσαμε τιμή 200 ευρώ λιγότερο από ότι δίναμε στους παραγωγούς, αλλά δεν πήρε τα 100 κιλά. Γιατί το έκανε; Για να δημιουργήσει πρόβλημα στον Συνεταιρισμό και πέσουν οι τιμές τα επόμενα χρόνια. Εμείς καταθέσαμε τη μήνυση γιατί κλέβει ένα προϊόν ΠΟΠ, κάτι που για να το πάρεις θέλει πολύ κόπο. Δε χρειαζόμαστε εμπόρους να έρθουν να πάρουν κρόκο Κοζάνης. Ας πάνε στο Ιράν…».\nΠαναγιώτης Πλιάτσιος για τον Πρωινό Λόγο


"Ξεχειλίζει" από παντού - δεν κρατιούνται τα προσόντα της! (Pics) – Panathinaikos Kosmos\n“Ξεχειλίζει” από παντού – δεν κρατιούνται τα προσόντα της! (Pics)\nBy Panathinaikoskosmos team 13 Μαΐου 2022\nΞεχωρίζει για τις χυμώδεις καμπύλες, το πλούσιο στήθος της και το βλέμμα που μαγνητίζει.\nΗ Charlotte McKinney δεν χρειάζεται ιδιαίτερες συστάσεις. Είναι η απόλυτη ανδρική φαντασίωση και από τα πιο καυτά μοντέλα που έχει να επιδείξει ο χώρος.\nΕίναι και ηθοποιός και μάλιστα το 2017 φόρεσε το σέξι κόκκινο ολόσωμο μαγιό, συμμετέχοντας στην αναβίωση της θρυλικής σειράς, Baywatch στη μεγάλη οθόνη. Η Charlotte McKinney διαθέτει όλο το πακέτο, ενώ η ίδια ξέρει πολύ καλά πώς να αναδεικνύει τα χαρίσματά της, μέσα από τις σέξι φωτογραφήσεις της.\nΚαι να σκεφτεί κανείς ότι στην εφηβεία της είχε πέσει θύμα bullying από τους συμμαθητές της, λόγω του μεγάλου στήθους της. Φανταζόμαστε, ότι σήμερα κάποιοι από εκείνους τους συμμαθητές, θα είναι ανάμεσα στους 1,4 εκατ. followers της που την ακολουθούν πιστά στο Instagram, χαζεύοντας τις σέξι φωτογραφίες της που ανεβάζει.\n“Εγώ σου βάζω μυαλό – Με βλέπεις και φοβάσαι” !\nΑποχωρούν από τον Παναθηναϊκό οι Πρωτοψάλτης, Ανδρεόπουλος και Ράπτης\nΗ δίμετρη Σοφία με ένα σώμα… αμαρτία! (Pics)\nΙστορικό Επιλέξτε μήνα Μάιος 2022 (993) Απρίλιος 2022 (1135) Μάρτιος 2022 (1179) Φεβρουάριος 2022 (1110) Ιανουάριος 2022 (1221) Δεκέμβριος 2021 (1245) Νοέμβριος 2021 (1206) Οκτώβριος 2021 (1268) Σεπτέμβριος 2021 (1229) Αύγουστος 2021 (1185) Ιούλιος 2021 (1216) Ιούνιος 2021 (1173) Μάιος 2021 (1195) Απρίλιος 2021 (1201) Μάρτιος 2021 (1207) Φεβρουάριος 2021 (1110) Ιανουάριος 2021 (1136) Δεκέμβριος 2020 (1149) Νοέμβριος 2020 (1159) Οκτώβριος 2020 (1233) Σεπτέμβριος 2020 (1146) Αύγουστος 2020 (1174) Ιούλιος 2020 (1207) Ιούνιος 2020 (1263) Μάιος 2020 (1300) Απρίλιος 2020 (1044) Μάρτιος 2020 (1099) Φεβρουάριος 2020 (1011) Ιανουάριος 2020 (986)\nTime limit is exhausted. Please reload CAPTCHA. − τέσσερα = 5


Κ.Μακρή: Η κυβέρνηση μας έστειλε τα μέτρα… και οι βουλευτές... - Star.gr\nΠΟΛΙΤΙΚΗ - ΟΙΚΟΝΟΜΙΑ Τρίτη, 7 Μαρτίου 2017, 20:47\nΚ.Μακρή: Η κυβέρνηση μας έστειλε τα μέτρα… και οι βουλευτές πήραν τα αντίμετρα\nΗ διάταξη για τη μείωση της ειδικής εισφοράς αλληλεγγύης ήταν στα τελευταία άρθρα με τις διατάξεις του νόμου Κατρούγκαλου\nTη διάταξη της ντροπής για τη μείωση της ειδικής εισφοράς αλληλεγγύης στα πολιτικά πρόσωπα που ψήφισε η κυβέρνηση ΣΥΡΙΖΑ- ΑΝΕΛ σχολίασε η Κάτια Μακρή, στο Κεντρικό Δελτίο Ειδήσεων του STAR.\n«Δεν είναι μόνο τι κάνανε είναι και που το κάνανε οι αθεόφοβοι» τόνισε η δημοσιογράφος και στη συνέχεια εξήγησε ότι το έκαναν: «Στο νόμο Κατρούγκαλου για το ασφαλιστικό που ψηφίστηκε πέρυσι τον Μάιο, με άλλες διατάξεις. Τότε που έριξαν την εθνική σύνταξη στα 384 ευρώ, δηλαδή κάτω από τα όρια της φτώχειας, στο νόμο με τις διατάξεις που συγκρότησαν τον ΕΦΚΑ και άρχισε όλη η περιπέτεια με τα μπλοκάκια, που ψαλίδισαν τα επιδόματα, που έκοψαν το ΕΚΑΣ. Κάτω κάτω, λοιπόν στο άρθρο 112 υπάρχει ο αθώος τίτλος: ρύθμιση φορολογίας εισοδήματος!»\nΌπως περιέγραψε η Κάτια Μακρή: «Εκεί χειρουργικά αφαίρεσαν την προηγούμενη διάταξη που έλεγε ότι επιβαρύνονται με 8% για την εισφορά αλληλεγγύης. Άρα λοιπόν εξομοιώθηκαν με τον κάθε πολίτη. Λες και είμαστε και σε όλα τα υπόλοιπα ίδιοι, στους μισθούς ή στις φοροαπαλλαγές», επισημαίνοντας πως οι βουλευτές του ΣΥΡΙΖΑ στέλνουν σε μας τα μέτρα και πήραν κι εκείνοι τα αντίμετρα».\n«Βγαίνει τώρα ο κος Βούτσης και λέει δεν το έκανα εγώ, το έκανε ο Τσακαλώτος. Βγαίνει ο Τσακαλώτος και λέει “αδικείτε μια μεγάλη ρύθμιση που κάναμε”. Eλπίζω να καταλαβαίνουν τώρα ότι δεν τους ξεπλένει ούτε ο Πηνειός, μετά από αυτή την αποκάλυψη» σημείωσε η δημοσιογράφος.\nΒέβαια, όπως σημείωσε η Μάρα Ζαχαρέα, μπορεί η διάταξη αυτή να ψηφίστηκε μόνο από τους βουλευτές ΣΥΡΙΖΑ-ΑΝΕΛ, κι όχι από τους βουλευτές της αντιπολίτευσης, ωστόσο και οι ίδιοι την επωφελήθηκαν χωρίς να αντιδράσουν. Η Κάτια Μακρή συμφώνησε λέγοντας: «ας πούμε ότι τότε δεν το ψήφισαν και δεν το κατάλαβαν, όταν όμως άρχισαν μήνα με το μήνα να παίρνουν πίσω κομμάτι από την έκτακτη εισφορά, δεν το κατάλαβαν; Και το λέω αυτό, γιατί νομίζω πια ότι όλοι μας κοροϊδεύουν κατάμουτρα».\n«Νομίζω θα μας πουν για μία ακόμη φορά “δεν το διάβασα”. Είναι της μόδας, το έχουμε ακούσει πολλές φορές» κατέληξε η Μάρα Ζαχαρέα.


Βενγκέρ: «Έχουμε στο μυαλό μας όλα τα σενάρια ανοιχτά» – SportSite.gr\nHome / Ποδόσφαιρο / Champions League / Βενγκέρ: «Έχουμε στο μυαλό μας όλα τα σενάρια ανοιχτά»\nΒενγκέρ: «Έχουμε στο μυαλό μας όλα τα σενάρια ανοιχτά»\nPosted by: To Trito Mati in Champions League, Ολυμπιακός, Ποδόσφαιρο 9 Δεκεμβρίου 2015\t0 275 Views\nΑνοιχτό μυαλό με στόχο τη νίκη-πρόκριση στους «16» του Champions League είναι το ζητούμενο για τον Αρσεν Βενγκέρ, εν όψει της αυριανής αναμέτρησης της Άρσεναλ με τον Ολυμπιακό στο «Γ. Καραϊσκάκης» για την 6η και τελευταία αγωνιστική της φάσης των ομίλων.\n«Πρέπει να έχουμε στο μυαλό μας όλα τα σενάρια ανοιχτά. Θα πρέπει να έχουμε ευκαιρίες και να σκοράρουμε. Στόχος μας είναι η νίκη. Διακυβεύεται η πρόκριση» τόνισε ο Αλσατός τεχνικός, ενώ, όσον αφορά στον προγραμματισμό της ομάδας, αν τελικά συνεχίσει την ευρωπαϊκή πορεία της στο Europa League, είπε:\n«Μακρινό τα σενάριο αυτό. Είμαστε εδώ για να τα καταφέρουμε. Αν δεν τα καταφέρεις θα ξανασηκωθείς, αλλά είμαστε εδώ σήμερα και αύριο για να προκριθούμε. Πολύ σημαντικό για εμάς να νικήσουμε. Για να το καταφέρουμε πρέπει να είμαστε συγκεντρωμένοι».\nΣχετικά με τον ρόλο του Φλαμινί στο κέντρο είπε πως «τόσο ο Φλαμινί όσο κι ο Ράμσεϊ θα έχουν έναν πολύ σημαντικό ρόλο για εμάς αύριο», ενώ σχετικά με τον Ολυμπιακό, αλλά και το κλίμα που θα βρει η ομάδα του στην αυριανό αναμέτρηση είπε πως «συμφωνώ, οι παίκτες του Ολυμπιακού έχουν κίνητρο, αλλά μπορεί και να χάσουν ό,τι έχουν κερδίσει μέχρι τώρα… Εμείς πρέπει να στηριχθούμε στην ποιότητα που διαθέτουμε.\nΣτα προηγούμενα ματς ήμασταν αδιάφοροι, τώρα είναι διαφορετικά. Πιστεύω ότι αύριο μπορούμε να είμαστε επικίνδυνοι. Στο παρελθόν είχαμε 70% κατοχή, αλλά δεν ήμασταν αποτελεσματικοί, κάτι που πιστεύω ότι πρέπει ν’ αλλάξει. Πιστεύω ότι αυτό θα το καταφέρουμε και θα κυνηγήσουμε κάθε πιθανότητα πρόκρισης. Ο Ολυμπιακός είναι μια συμπαγής ομάδα που κυριαρχεί στο ελληνικό πρωτάθλημα».\nΑπό την πλευρά του ο Φλαμινί είπε: «Είναι μια πρόκληση κι ένα τεστ για να δούμε αν έχουμε την ποιότητα να συνεχίσουμε στη διοργάνωση. Το γεγονός ότι έχουμε παραστάσεις θα μας βoηθήσει. Ελπίζω να βοηθήσω και την ομάδα και τους συμπαίκτες μου να πάρουμε την πρόκριση. Τo πιστεύουμε όλοι, από τον πρόεδρο μέχρι τον τελευταίο οπαδό ότι θα τα καταφέρoυμε».\nανοιχτά Βενγκέρ: έχουμε μυαλό ΟΛΑ σενάρια\t2015-12-09\nTagged with: ανοιχτά Βενγκέρ: έχουμε μυαλό ΟΛΑ σενάρια\nPrevious: Αισιοδοξία στο Λιμάνι πριν από τον «τελικό» με την Αρσεναλ\nNext: Βήμα πρόκρισης του Ολυμπιακού, 3-0 σετ τη Βάσας


Αλληλεγγύη ΕΣΚ προς τους Ουκρανούς δημοσιογράφους – Αγγελιαφόρος\n“Η καταδικαστέα και βάρβαρη στρατιωτική εισβολή της Ρωσίας στα εδάφη της Ουκρανίας, πυροδότησε κύμα αλληλεγγύης ανά το παγκόσμιο σε όλες τις χώρες και όλους τους επαγγελματικούς κλάδους. Σε αυτή την τιτάνια προσπάθεια που καταβάλλει η ανθρωπότητα η Κύπρος δεν αποτελεί εξαίρεση, ούτε και η δημοσιογραφική κοινότητα της χώρας μας”, αναφέρει ανακοίνωσει της Ένωσης Συντακτών Κύπρου (ΕΣΚ).\nΗ Ένωση Συντακτών Κύπρου από την αρχή του πολέμου στην Ουκρανία “στηρίζει και συντάσσεται με όλες τις συναφείς ενέργειες της Ευρωπαϊκής αλλά και της Διεθνούς Ομοσπονδίας Δημοσιογράφων, όπου και ανήκει.\nΗ Ένωση Δημοσιογράφων Ουκρανίας (NUJU) και το Συνδικάτο Ανεξαρτήτων ΜΜΕ Ουκρανίας (IMTUU), που υποχρεώθηκαν να μεταφέρουν τις έδρες τους από το Κίεβο στο δυτικότερο μέρος της πατρίδας τους, έχουν τη συμπαράσταση και την αλληλεγγύη και των Κυπρίων συναδέλφων τους.\nΤο ειδικό ταμείο που δημιούργησαν η ΔΟΔ και η ΕΟΔ, ειδικά για βοήθεια στους Ουκρανούς δημοσιογράφους, θα ενισχυθεί και από την Ένωση Συντακτών Κύπρου με το πενιχρό, αλλά ουσιαστικό ως προς τον συμβολισμό του, ποσό των χιλίων ευρώ.\nΗ ΕΣΚ δηλώνει παρούσα στον αγώνα των Ουκρανών συναδέλφων να φτάνει η αλήθεια και η φρίκη του πολέμου, σωστά και ολοκληρωμένα, στην παγκόσμια κοινή γνώμη.\nΤο ΔΣ της ΕΣΚ δηλώνει την ετοιμότητα του να προσφέρει περαιτέρω βοήθεια στους Ουκρανούς συναδέλφους με όποιο τρόπο και σε όποιο είδος ζητηθεί και κριθεί αναγκαίο”, προστίθεται στην ανακοίνωση.


ΣΥΧΝΕΣ ΕΡΩΤΗΣΕΙΣ (FREQUENTLY ASKED QUESTIONS) Έκδοση PDF\nDownload "ΣΥΧΝΕΣ ΕΡΩΤΗΣΕΙΣ (FREQUENTLY ASKED QUESTIONS) Έκδοση 2.0"\n1 ΣΥΧΝΕΣ ΕΡΩΤΗΣΕΙΣ (FREQUENTLY ASKED QUESTIONS) Έκδοση Κατά την εκκαθάριση νοσηλίων στα ΔΠΥ πρέπει να αναγράφονται οι κωδικοί. Στα ασφαλιστικά ταμεία ΙΚΑ, ΟΓΑ, ΟΑΕΕ και ΠΡΟΝΟΙΑΣ το ΔΠΥ είναι συγκεντρωτικό για όλους τους ασθενής για συγκεκριμένη χρονική περίοδο (μήνας) και δεν είναι δυνατή η αναγραφή αυτών. Στα συγκεκριμένα ταμεία θα εκδίδεται πλέον ατομικό ΔΠΥ για να είναι δυνατή η αναγραφή αυτών των στοιχείων ή θα εξακολουθήσει να εκδίδεται συγκεντρωτικό ΔΠΥ και τα στοιχεία να εμφανίζονται στη συγκεντρωτική κατάσταση που το συνοδεύει? Απάντηση: Θα εξακολουθήσει να εκδίδεται συγκεντρωτικό ΔΠΥ (με τιμές ΚΕΝ βέβαια), και τα στοιχεία θα εμφανίζονται στη συγκεντρωτική κατάσταση που το συνοδεύει. 2. Τα ΚΕΝ-DRG s σε ποια θέση νοσηλείας αντιστοιχούν? Στη δικαιούμενη θέση του εκάστοτε ταμείου? Σε περίπτωση τοποθέτησης ασθενή σε ανώτερη θέση από τη δικαιούμενη ύστερα από απαίτησή του (χρεούμενη) κατά τη ΜΔΝ που προβλέπεται από τα ΚΕΝ-DRG s, θα χρεώνεται η διαφορά θέσης? Απάντηση: Τα ΚΕΝ αντιστοιχούν στη δικαιούμενη θέση του εκάστοτε ταμείου του ασθενή (αυτό διευκρινίζεται και στις τεχνικές οδηγίες). Στην περίπτωση χρέωσης διαφοράς θέσης (αναβάθμισης θέσης), η χρέωση θα γίνεται όπως σήμερα, με τον ασθενή να πληρώνει ιδιωτικά την διαφορά τιμής της θέσης. 3. Οι νοσηλείες με είσοδο πριν τις και με έξοδο μετά τις με τον παλαιό ή με τον νέο τρόπο θα κοστολογηθούν? Εάν η νοσηλεία αντιστοιχεί σε ΚΕΝ- DRG s θα κοστολογηθεί βάσει αυτού? Εάν κοστολογηθεί βάσει του Ημερήσιου Κλειστού Νοσηλίου, οι τιμές θα διαφοροποιηθούν βάσει των ημερομηνιών ή θα κοστολογηθεί με τις αναπροσαρμοσμένες? Απάντηση: Όλες οι τιμολογήσεις θα πραγματοποιηθούν με κριτήριο την ημ/νία εξιτηρίου. Εξιτήριο μετά την 30/9/2011 σημαίνει τιμολόγηση με ΚΕΝ. Εξιτήριο πριν την 1/10/2011 σημαίνει τιμολόγηση με τον υφιστάμενο (παλαιό) τρόπο. Αντίστοιχα για τις υποβολές: Οτιδήποτε έχει τιμολογηθεί με ΚΕΝ, θα υποβληθεί στα Ταμεία (όποτε γίνει αυτό) με τον νέο τρόπο υποβολής. Οτιδήποτε έχει τιμολογηθεί με τον παλαιό τρόπο θα υποβληθεί στα ταμεία (όποτε γίνει αυτό) με τον παλαιό τρόπο υποβολής. 4. Στη παράγραφο 4 Διαδικασία αναφέρεται : «Η εκτύπωση του τιμολογίου (ή της Απόδειξης Παροχής Υπηρεσιών ΑΠΥ) θα πραγματοποιείται με μόνη εγγραφή τους κωδικούς και περιγραφές ICD10, Ιατρικών Πράξεων και ΚΕΝ, την πραγματική διάρκεια νοσηλείας και το κόστος του ΚΕΝ, χωρίς άλλα αναλυτικά στοιχεία χρεώσεων. Μια δεύτερη εγγραφή θα απαιτείται για τις πιθανές επί πλέον της ΜΔΝ ημέρες νοσηλείας του ασθενή, τιμολογημένες όπως προαναφέρθηκε.» ΠΑΡΑΤΗΡΗΣΗ : Έτσι όπως περιγράφεται, δίνεται η εντύπωση ότι για κάθε ασθενή θα πρέπει να τυπώνεται μία ατομική Απόδειξη Παροχής Υπηρεσιών ΑΠΥ. Αυτό που ισχύει 1\n2 όμως, τουλάχιστον μέχρι τώρα, είναι ότι η υποβολή των νοσηλίων στα ασφαλιστικά ταμεία γίνεται με την αποστολή μίας αναλυτικής κατάστασης με όλους τους ασθενείς που νοσηλεύθηκαν το συγκεκριμένο μήνα που υποβάλλεται, καθώς και μίας συγκεντρωτικής ΑΠΥ με το σύνολο της κατάστασης, όπου αναφέρεται συνήθως Νοσήλια μηνός τάδε και το συνολικό ποσό που απαιτείται. ΕΡΩΤΗΣΗ: Θα αλλάξει αυτή η διαδικασία; Θα βγαίνουν πλέον ατομικές ΑΠΥ, μία για κάθε ασθενή και θα αποστέλλονται όλες μαζί με την κατάσταση στα ασφαλιστικά ταμεία; Χρειάζεται διευκρίνηση. Γιατί στη περίπτωση της συγκεντρωτικής ΑΠΥ δεν είναι δυνατόν να εφαρμοστούν αυτά που περιγράφονται στις οδηγίες. Απάντηση: βλ. απάντηση στην ερώτηση 1 5. Στη παράγραφο 5 Παρατηρήσεις αναφέρεται : «5.2 Όπως προαναφέρθηκε, για κάποιο διάστημα, οι δύο τρόποι τιμολόγησης θα λειτουργήσουν παράλληλα. Επομένως θα πρέπει ο χρήστης (υπάλληλος λογιστηρίου ασθενών) να έχει τη δυνατότητα να επιλέξει με ποια μέθοδο θα εκδοθεί και εκτυπωθεί το πραγματικό τιμολόγιο και με ποια θα πραγματοποιηθεί κανονική τιμολόγηση χωρίς όμως εκτύπωση του πραγματικού τιμολογίου.» ΠΑΡΑΤΗΡΗΣΗ/ΕΡΩΤΗΣΗ: Χρειάζεται αποσαφήνιση για το τι ακριβώς εννοείται εδώ. Η εκτύπωση του πραγματικού τιμολογίου αποτελεί και την κανονική τιμολόγηση. Πως γίνεται λοιπόν η εκτύπωση να γίνεται με άλλη μέθοδο και η τιμολόγηση με άλλη, αφού είναι ένα και το αυτό ; Τιμολόγηση χωρίς εκτύπωση τιμολογίου δεν υφίσταται. Απάντηση: Το παραπάνω αναφέρεται μόνο για τα 20 πιλοτικά νοσοκομεία και μόνο για την περίοδο πιλοτικής λειτουργίας τους (9/9/ /9/2011). Στην περίοδο αυτή, η κανονική τιμολόγηση και έκδοση τιμολογίου θα γίνεται με την παλαιά τιμολόγηση και τις παλαιές τιμές. Η εφαρμογή τιμολόγησης θα πρέπει όμως να υποστηρίζει την δημιουργία ενός «τιμολογίου» (ουσιαστικά μιας εκτύπωσης σε λευκό χαρτί) σύμφωνα με τα ΚΕΝ, έτσι ώστε να δοθεί η δυνατότητα ελέγχου ότι λειτουργεί σωστά η διαδικασία αυτή, και ότι η εφαρμογή είναι έτοιμη για τη μετάπτωση σε πλήρη και αποκλειστική λειτουργία της νέας τιμολόγησης (μέσω ΚΕΝ) και τις νέες τιμές, από 1/10/ Θα πρέπει να υποστηρίζεται η διαχείριση περισσοτέρων της μιας διαφορετικών τιμών κωδικών ICD-10 ανά εξιτήριο? Αν ναι θα υπάρχει κάποια λειτουργική διαφοροποίηση μεταξύ τους (πχ κύρια και δευτερεύουσα) και ποια? Απάντηση: Στο ιατρικό εξιτήριο (αυτό που συμπληρώνει ο ιατρός) θα μπορούν να υπάρχουν περισσότερες της μιας διαγνώσεις εξόδου ICD-10, όμως η πρώτη που θα αναγράφεται θα αντιστοιχεί στην κύρια (πρωτεύουσα) πάθηση. 7. Από την ως άνω παρουσίαση (4) προκύπτει ότι θα πρέπει να υποστηρίζονται περισσότερα του ενός ΚΕΝ ανά εξιτήριο. Παρακαλούμε να διευκρινίσετε πως θα προσδιορίζεται η αξία του ΔΠΥ? άθροισμα των ΚΕΝ? Απάντηση: Στη γενική περίπτωση, θα μπορεί να υποστηρίζονται περισσότερα του ενός ΚΕΝ ανά εξιτήριο (συνήθως αυτό θα χρειάζεται σε σχετικά λίγες περιπτώσεις και δεν αναμένεται να υπερβαίνουν τα 2-3 ΚΕΝ). Το κόστος θα υπολογίζεται 2\n3 αθροιστικά και η Μέση Διάρκεια Νοσηλείας επίσης αθροιστικά και σειριακά, δηλ. με άθροισμα στη σειρά όλων των ΜΔΝ των ΚΕΝ του εξιτηρίου, ξεκινώντας από την 1 η ημέρα νοσηλείας. 8. Θα πρέπει να υποστηρίζεται έλεγχος συμβατότητας μεταξύ των καταχωρηθέντων Κωδικών Διαγνώσεων με τα καταχωρηθέντα ΚΕΝ? Απάντηση: όχι, δεν είναι απαραίτητη η υποστήριξη τέτοιου ελέγχου. Όμως, ο κωδικός (ή κωδικοί) διάγνωσης εξόδου ICD-10 θα χρησιμοποιείται σαν βασικό εργαλείο για την εύρεση του ΚΕΝ της νοσηλείας. Είναι επομένως αναμενόμενο να υπάρχει συσχέτιση μεταξύ ICD-10 και ΚΕΝ. Ακριβώς αυτή τη συσχέτιση υποστηρίζει η διαδικτυακή εφαρμογή που θα υποβοηθά το χρήστη του λογιστηρίου ασθενών να εντοπίσει ευκολότερα το κατάλληλο (ή τα κατάλληλα) ΚΕΝ. 9. Ποιοι χρήστες θα έχουν πρόσβαση για καταχώρηση των ΚΕΝ (ώστε να διαμορφωθούν τα κατάλληλα δικαιώματα)? Στο (1) αναφέρεται η ομάδα των κωδικοποιητών (υπάρχει? είναι χρήστες του συστήματος ή θα πρέπει να ανοιχτούν κωδικοί?) ενώ στο (2) περιγράφεται ο υπάλληλος του γραφείου κίνησης. Σε κάθε περίπτωση πως θα αποφασίσει ο καταχωρητής για τα ΚΕΝ που αντιστοιχούν αφού θα έχει μόνο τους κωδικούς διάγνωσης του Ιατρικού Εξιτηρίου και ως γνωστόν κάθε τέτοιος κωδικός αντιστοιχεί σε περισσότερα του ενός ΚΕΝ? Θα απαιτηθεί κάποια υποστήριξη από το πληροφορικό σύστημα και αν ναι ποια? Απάντηση: Καταχώρηση ΚΕΝ θα πραγματοποιούν οι χρήστες του λογιστηρίου ασθενών που θα χειρίζονται την εφαρμογή τιμολόγησης. Για την απόφαση του ποιού ΚΕΝ θα χρησιμοποιηθεί θα έχει την βοήθεια της σχετικής διαδικτυακής εφαρμογής (βλ. απάντηση ερώτησης 22), καθώς και της Ομάδας Διαχείρισης ΚΕΝ (ΟΔΚΕΝ) του νοσοκομείου (βλ. Εγκύκλιοι του ΓΓ ΥΥΚΑ Αρ.Πρωτ. οικ.68460, 17/6/2011 και Αρ.Πρωτ. οικ.94622, 23/8/2011) 10. Ως γνωστόν διεθνώς τα DRGs έχουν διαβαθμίσεις λόγω επιπλοκών που όμως η επιλογή της διαβάθμισης αντικειμενοποιείται βάσει συγκεκριμένων κριτηρίων τα οποία καταγράφονται και ελέγχονται από τα πληροφορικά συστήματα. Θα πρέπει να υλοποιηθεί κάποια τέτοια λειτουργικότητα (δεδομένου του ότι στα ΚΕΝ υπάρχουν αυτές οι διαβαθμίσεις περιπτώσεις xxμ, xxμ α, xxμβ, xxμγ). Σε θετική περίπτωση παρακαλούμε περιγράψετε τα σχετικά στοιχεία Απάντηση: Σε πρώτη φάση εφαρμογής των ΚΕΝ, δεν θα χρησιμοποιηθούν τέτοιου κριτήρια ή εξειδικεύσεις, ούτε απαιτείται κάποια υποστήριξη εξεύρεσης των ΚΕΝ/DRGs από τα Πληροφοριακά Συστήματα. Το Πληροφοριακό Σύστημα Τιμολόγησης θα αναμένει την εισαγωγή του ορθού ΚΕΝ από τον χρήστη του λογιστηρίου ασθενών, για να προχωρήσει στην διαδικασία της τιμολόγησης. 11. Παρακαλούμε περιγράψετε τις απαιτήσεις λογιστικής παρακολούθησης των ΚΕΝ Απάντηση: Αυτό αποτελεί θέμα κάθε νοσοκομείου να το αντιμετωπίσει (με ενδεχόμενη συνεργασία, αν απαιτείται, με την εταιρία πληροφορικής που το υποστηρίζει) και αναλόγως του λογιστικού συστήματος, λογιστικού σχεδίου, εφαρμογής γενικής και/ή αναλυτικής λογιστικής, κτλ που χρησιμοποιεί. 3\n4 12. Στο (3) αναφέρεται «Όταν κάποια νοσηλεία υπερβαίνει την μέση διάρκεια νοσηλείας (ΜΔΝ) του κάθε ανωτέρω ΚΕΝ, τα ασφαλιστικά ταμεία θα καλύπτουν τις πρόσθετες μέρες νοσηλείας, με βάση την ΚΥΑ του 1998 και την κατωτέρω αναπροσαρμογή της. Το ίδιο θα συμβαίνει για κάθε νέο ΚΕΝ, έως αυτό να λάβει αντίστοιχη κοστολόγηση (πλέον τα εκτός νοσηλίου, ως ΚΥΑ 1998).» Παρακαλούμε να μας διευκρινίσετε τι σημαίνει το «πλέον τα εκτός νοσηλίου»? θα προστίθενται τα κόστη εκτός νοσηλίου στα ΚΕΝ? Επίσης περιγράψτε το χειρισμό νέου ΚΕΝ. Απάντηση: Βλέπε τη διευκρινιστική εγκύκλιο του Υπουργού Υγείας με ημ/νία 7/9/2011 που έχει αναρτηθεί στο site του ΥΥΚΑ 13. Σήμερα κάποιες από τις χρεώσεις μπορούν να μη γίνουν αποδεκτές από τα Ασφαλιστικά ταμεία, οπότε υποστηρίζονται από το πληροφορικό σύστημα οι σχετικές τροποποιήσεις. Παρακαλούμε περιγράψετε αν θα υπάρχουν αντίστοιχες περιπτώσεις αναφορικά με τα ΚΕΝ. Απάντηση: το θέμα του χειρισμού των περικοπών των ασφαλιστικών ταμείων ευρίσκεται υπό διερεύνηση και θα απαντηθεί σύντομα. 14. Τα ΚΕΝ θα εφαρμόζονται στους ασφαλισμένους όλων των ταμείων ή κάποιων? Στη δεύτερη περίπτωση και σε περίπτωση που απαιτείται σχετικός έλεγχος από το σύστημα παρακαλούμε περιγράψτε Απάντηση: Η τιμολόγηση μέσω ΚΕΝ θα εφαρμόζεται για όλους τους ασθενείς όλων των ασφαλιστικών ταμείων στα νοσοκομεία του ΕΣΥ. 15. Τι συμβαίνει σχετικά με το παραπάνω αναφορικά με τους ξένους υπηκόους? Απάντηση: ότι και για τους Έλληνες υπηκόους. Εφόσον καλύπτονται από αφαλιστικό ταμείο που έχει συμφωνία με ελληνικό ασφαλιστικό ταμείο, θα τιμολογούνται μέσω ΚΕΝ. Εφόσον προσέρχονται στο νοσοκομείο ως ιδιώτες, θα τιμολογούνται ως ιδιώτες. 16. Αναφέρεται «θα πρέπει πιλοτικά από 9/9/2011 να εκκαθαρίζουν και να είναι σε θέση να υποβάλουν προς τα Ασφαλιστικά Ταμεία τα νοσήλια τόσο με τον σημερινό τρόπο (έως 30/9/11) όσο και με την εφαρμογή των ΚΕΝ-DRGs (από 1/10/11)». Οι υποβολές γίνονται συνήθως τον επόμενο μήνα για τα εξιτήρια του προηγούμενου. Παρακαλούμε διευκρινίσετε αν με το παραπάνω εννοείται ότι τον Οκτώβριο θα γίνουν 2 υποβολές ανά ταμείο που θα δέχεται ΚΕΝ. Η μία θα γίνεται όπως σήμερα για τα εξιτήρια έως 9/9/2011 και μια για τα εξιτήρια από 10/9/2011 και μεταγενέστερα όπου θα εφαρμοστούν τα ΚΕΝ. Πως θα αντιμετωπιστούν οι περιπτώσεις που έχουν εισαχθεί πριν από την 9/9/2011 και έχουν δημιουργηθεί χρεώσεις και θα λάβουν εξιτήριο μετά την 9/9/2011. Απάντηση: βλέπε απάντηση στην ερώτηση Παρακαλούμε διευκρινίστε το ως άνω για τα ΜΗ πιλοτικά νοσοκομεία Απάντηση: βλέπε απάντηση στην ερώτηση 5 4\n5 18. Αναφέρεται ότι τα στοιχεία της αντιστοίχησης θα αποστέλλονται ηλεκτρονικά μηνιαίως στα Ασφαλιστικά Ταμεία και την Ομάδα Εργασίας. Παρακαλώ να μας περιγράψετε αναλυτικά το σχετικό format, γραμμογράφηση καθώς και τη αντίστοιχη διαδικασία. Απάντηση: η λεπτομερής γραμμογράφηση των υποβολών καθώς και ο σχεδιασμός της φόρμας υποβολής ευρίσκεται υπό ανάπτυξη και θα ανακοινωθεί σύντομα. 19. Αναφέρεται ότι θα καταχωρούνται όλες οι ιατρικές πράξεις. Αυτή η καταχώρηση θα έχει οποιαδήποτε συνέπεια στον υπολογισμό της αξίας του ΔΠΥ και αν ναι ποια Απάντηση: Θα καταχωρούνται, προαιρετικά στην πρώτη φάση λειτουργίας, οι κύριες ιατρικές πράξεις, δηλ. αυτές που σε συνδυασμό με τη διάγνωση εξόδου (ICD-10) διαφοροποιούν ουσιαστικά τη νοσηλεία, άρα έχουν επίδραση στην επιλογή του ΚΕΝ. Η καταχώρηση αυτή είναι υποβοηθητική για την ακριβέστερη εξεύρεση του ορθού ΚΕΝ. Δεν έχει άλλη επίδραση στον υπολογισμό της αξίας του ΔΠΥ. 20. Παρακαλούμε διευκρινίστε αν απαιτείται οποιοσδήποτε έλεγχος συμβατότητας χρέωσης υλικών ή/και φαρμάκων ή/και εξετάσεων με ΚΕΝ. Σε θετική περίπτωση παρακαλούμε περιγράψτε. Απάντηση: Στην πρώτη φάση λειτουργίας της τιμολόγησης μέσω ΚΕΝ, δεν απαιτείται τέτοιος έλεγχος. 21. Παρακαλούμε να μας δώσετε κωδικούς πρόσβασης στην εφαρμογή των ΚΕΝ που βρίσκεται στη σχετική ιστοσελίδα του Υπ. Υγείας. Απάντηση: Η διαδικτυακή εφαρμογή αποτελεί απλώς ένα πρόσθετο «εργαλείο» για τον υπάλληλο του λογιστηρίου ασθενών προκειμένου να τον βοηθήσει να εντοπίσει ευκολότερα το κατάλληλο ΚΕΝ για τη νοσηλεία που διαχειρίζεται. Βασίζεται στις αντιστοιχίσεις ΚΕΝ-ICD10-Ιατρικών Πράξεων (οι Ιατρικές Πράξεις είναι σε πρώτη φάση προαιρετικές). Δεν απαιτείται κωδικός για την εφαρμογή. Κωδικούς έχουν μόνο οι 25 ιατρικές ομάδες κωδικοποιητών που έχουν ορισθεί από το ΥΥΚΑ και θα πραγματοποιήσουν τις αντιστοιχίσεις ΚΕΝ-ICD10-Ιατρικών Πράξεων και άρα θα «γεμίσουν» τους πίνακες της εφαρμογής με δεδομένα για να είναι δυνατή η χρήση της από τα Νοσοκομεία. Η εφαρμογή διαθέτει την οθόνη «Εύρεση ΚΕΝ» (προσβάσιμη σε όλους τους χρήστες των νοσοκομείων ελεύθερα χωρίς κωδικό) όπου θα είναι δυνατός ο εντοπισμός του ΚΕΝ που μας ενδιαφέρει από τους κωδικούς ICD10 (και Ιατρικών Πράξεων προαιρετικά). Επίσης η εφαρμογή διαθέτει την οθόνη «Προβολή» (προσβάσιμη σε όλους τους χρήστες των νοσοκομείων ελεύθερα χωρίς κωδικό) όπου μπορεί κάθε ενδιαφερόμενος να δεi την πλήρη αντιστοίχιση KEN- ICD10-Ιατρικών Πράξεων που υπάρχει διαθέσιμη έως εκείνη τη στιγμή. 22. Έστω ότι έχω μια νοσηλεία με μόνο ένα ΚΕΝ με ΜΔΝ 5 ημέρες. Επιβεβαιώστε μας ότι εάν ο ασθενής μείνει στο νοσοκομείο 7 ημέρες τότε τις τελευταίες δύο ημέρες θα πληρώσει ημερήσιο νοσήλιο ανάλογα με το τομέα και τη θέση που ήταν εκείνες τις δύο τελευταίες ημέρες π.χ. ΠΑΘΟΛΟΓΙΚΟ, ΧΕΙΡΟΥΡΓΙΚΟ, ΜΕΘ κλπ. Επίσης επιβεβαιώστε εάν οι επιπλέον υπηρεσίες, τα 5\n6 φάρμακα και τα υλικά που ήταν παλιά εκτός του ημερήσιου νοσηλίου και χρεώθηκαν εκείνες τις δύο ημέρες (ή καθ όλη τη διάρκεια της νοσηλείας) θα χρεωθούν ή όχι. Απάντηση: Βλέπε τη διευκρινιστική εγκύκλιο του Υπουργού Υγείας με ημ/νία 7/9/2011 που έχει αναρτηθεί στο site του ΥΥΚΑ 23. Σε περίπτωση χρήσης ειδικών υλικών ή ακριβών φαρμάκων σε μια νοσηλεία, αυτά θα χρεώνονται επιπλέον? Απάντηση: Όχι. Όλα τα υλικά και φάρμακα που απαιτούνται έχουν υπολογισθεί και περιλαμβάνονται στην τιμή του ΚΕΝ, εντός της προβλεπόμενης Μέσης Διάρκειας Νοσηλείας (ΜΔΝ) του ΚΕΝ. 24. Διευκρινίστε την αντιμετώπιση των αρθοπλαστικών περιστατικών Απάντηση: Δεν διαφέρουν από τα άλλα περιστατικά. Αποζημιώνονται σύμφωνα με το ΚΕΝ στο οποίο ανήκουν. 25. Έστω ότι έχω μια νοσηλεία με δύο ΚΕΝ, ΚΕΝ Α 10 ημέρες, ΚΕΝ Β 5 ημέρες. Ο ασθενής νοσηλεύεται για 20 ημέρες. Επιβεβαιώστε μας ότι νοσήλια θα χρεώνονται μετά τη μέγιστη ΜΔΝ όλων των ΚΕΝ που εφαρμόζονται στο περιστατικό, δηλαδή από την 11η ημέρα στη συγκεκριμένη περίπτωση. Απάντηση: Όχι. Οι ΜΔΝ των ΚΕΝ θα μετρήσουν αθροιστικά, ξεκινώντας από την 1 η ημέρα νοσηλείας του ασθενή, επομένως οι πρώτες 10=5=15 ημέρες νοσηλείας καλύπτονται από τα δύο χρησιμοποιούμενα ΚΕΝ, ενώ νοσήλια θα χρεώνονται από την 16 η ημέρα και μετά. 26. Έστω ότι έχω ένα παθολογικό περιστατικό με εισαγωγή σε Α θέση για 2 ημέρες και στη συνέχεια 1 ημέρα Γ θέση, ΚΕΝ 10 ημέρες, η διάρκεια νοσηλείας του είναι 3 ημέρες και η δικαιούμενη του θέση είναι Γ. Θα πρέπει να πληρώσει ο ασθενής τη διαφορά θέσης για τις 2 πρώτες ημέρες από τη στιγμή που δεν χρησιμοποίησε όλο το διάστημα του ΚΕΝ και η διαφορά του ποσού υπερκαλύπτει τη διαφορά θέσης? Διευκρινίστε σε ποιες περιπτώσεις θα πρέπει ο ασθενής να πληρώνει διαφορά θέσης Απάντηση: Ναι, θα πρέπει να πληρώσει τη διαφορά θέσης για τις 2 ημέρες που νοσηλεύτηκε σε ανώτερη της δικαιούμενης θέσης. 27. Επιβεβαιώστε ότι για κάθε ΚΕΝ θα πρέπει να ορίζεται το ICD-10 και οι αντίστοιχες ιατρικές πράξεις που του αντιστοιχούν στη περίπτωση που μια νοσηλεία έχει περισσότερα από ένα ΚΕΝ Απάντηση: βλέπε απάντηση στις ερωτήσεις 6 και Επιβεβαιώστε ότι οι αλλαγές των τιμών των ημερήσιων νοσηλίων θα εφαρμοστούν σε όλα τα περιστατικά ανεξαρτήτως εάν έχουν ή όχι ΚΕΝ και σε όλα τα νοσοκομεία και όχι μόνο τα πιλοτικά από 9/9. Απάντηση: βλέπε απάντηση στην ερώτηση 5 6\n7 29. Εφ άπαξ εισφορά θα χρεώνεται στη περίπτωση πολυήμερης νοσηλείας χωρίς ΚΕΝ (τιμολόγηση με τον παλιό τρόπο)? Εάν ναι, ποια είναι η νέα τιμή της? Απάντηση: Με την νέα τιμολόγηση, δεν θα υπάρχει πλέον εφ άπαξ εισφορά 30. Το ΔΗΜΟΣΙΟ θα έχει άλλες τιμές στα ημερήσια νοσήλια? (μέχρι τώρα είχε κάποια έκπτωση) Απάντηση: όχι, θα ισχύει, όπως για όλους, η τιμολόγηση με τις τιμές ημερήσιου νοσηλίου που αναφέρονται στην ΚΥΑ των ΚΕΝ. 31. Στα ΚΕΝ το εύρος κόστους είναι μεγάλο και απέχει πολύ από αυτό που έχει μπει στο ΦΕΚ (ούτε ως μέση τιμή). Π.χ. στο ΚΕΝ Επεμβάσεις όρχεων δίνει τιμή 652 και οι πράξεις που αντιστοιχούν μπορεί να ξεκινούν από 600 ευρώ (π.χ. διερεύνηση νια κρυψορχία με κοιλιακή διερεύνηση) να ανεβαίνει το κόστος με πράξεις λαπαροσκοπικές επεμβάσεις όρχεων και να φτάνει τις ευρώ (!Ι)για πράξεις π.χ. ρομποτική χειρουργική ορχεκτομή (την κάνουν στο Λαϊκό). Απάντηση: Ισχύουν οι τιμές ΚΕΝ που έχουν δημοσιευτεί στην ΚΥΑ. Παράλληλα όμως θα θεσπισθεί σύντομα διαδικασία επανακοστολόγησης ή αναθεώρησης τιμών ΚΕΝ, την οποία μπορεί να ακολουθήσει ένα νοσοκομείο προκειμένου να διορθωθούν ενδεχόμενες αδυναμίες στην αρχική τιμολόγηση των ΚΕΝ. 32. Σε περίπτωση που υπάρχουν πολλαπλά ΚΕΝ τι Θα γίνει με την ημερομηνιακή ισχύ του καθενός από αυτά. Απάντηση: βλέπε απάντηση στην ερώτηση Τι Θα γίνει με υλικά, φάρμακα και υπηρεσίες που δεν είναι συμβατά με το ΚΕΝ της νοσηλείας? Θα τιμολογούνται επιπλέον? Απάντηση: όχι, ολόκληρο το κόστος νοσηλείας περιλαμβάνεται στην τιμή ΚΕΝ για τη ΜΔΝ του ΚΕΝ. 34. Πώς Θα καθορίζεται η συμβατότητα των υλικών / φαρμάκων / υπηρεσιών με τα ΚΕΝ? Και τι προβλέπεται αν η νοσηλεία έχει πολλαπλά ΚΕΝ και τα υλικά/φάρμακα/υπηρεσίες είναι συμβατά με περισσότερα από ένα ΚΕΝ της νοσηλείας Απάντηση: βλέπε απάντηση στην ερώτηση 7, καθώς και τη σχετική υπουργική εγκύκλιο 35. Σε περίπτωση υπέρβασης της ΜΔΝ του ΚΕΝ είναι απαραίτητος ο καθορισμός του χρονικού διαστήματος αναφοράς του ΚΕΝ, καθώς ενδέχεται η τιμή του ημερήσιου νοσηλίου να διαφοροποιείται στη διάρκεια της νοσηλείας του ασθενή (π.χ. σε περίπτωση νοσηλείας του σε διαφορετικές κλινικές) και Θα πρέπει να υπολογιστεί πιο ακριβώς είναι το κόστος νοσηλειών που υπερβαίνει το ΚΕΝ. Απάντηση: βλέπε απάντηση στην ερώτηση 7 7\n8 36. Τι γίνεται όταν για λόγους αντικειμενικούς (προγραμματισμένα χειρουργεία, αναζήτηση υλικών κτλ) υπερβαίνει η νοσηλεία την πρότυπη ΜΔΝ? Απάντηση: γίνεται κανονική χρέωση βάσει ΚΕΝ. Οι τυχόν επί πλέον ημέρες νοσηλείας τιμολογούνται όπως ορίζει η Υπουργική εγκύκλιος 37. Πώς Θα αντιμετωπίζονται οι ειδικές μονάδες (π.χ. ΜΕΘ) Απάντηση: η παραμονή σε ειδικές μονάδες, εντός της ΜΔΝ του ΚΕΝ, περιλαμβάνεται στην τιμή ΚΕΝ. Η παραμονή οπουδήποτε πλέον της ΜΔΝ του ΚΕΝ, τιμολογείται βάσει του ημερήσιου νοσηλίου. 38. Πώς Θα αντιμετωπίζονται οι μονοήμερες νοσηλείες Απάντηση: Για τις μονοήμερες νοσηλείες, υπάρχει σχετική τιμή νοσηλίου στην ΚΥΑ, που όμως δεν έχει μεταφερθεί στο ΦΕΚ των ΚΕΝ. Αναμένεται διόρθωση ώστε να μεταφερθεί η τιμή νοσηλίου ημερήσιας νοσηλείας και στο ΦΕΚ. 39. Η παράλληλη λειτουργία με και χωρίς ΚΕΝ είναι εξαιρετικά δύσκολη για τα μηχανογραφικά συστήματα και ενδέχεται να απαιτήσει μεγάλο κόστος προσαρμογής των συστημάτων. Η λύση των τιμοκαταλόγων δεν είναι εφικτή λόγω της περίπτωσης υπέρβασης της ΜΔΝ του ΚΕΝ, οπότε ένα μέρος της νοσηλείας πρέπει να λειτουργήσει με την λογική των ΚΕΝ και ένα άλλο μέρος με την λογική του ημερήσιου νοσηλίου Απάντηση: Ο παλαιός τρόπος τιμολόγησης θα πρέπει να παραμείνει ούτως ή άλλως, αφού αφορά ορισμένες κατηγορίες τιμολογήσεων (εξωτερικοί ασθενείς, αναβαθμίσεις θέσεων, ιδιώτες, κτλ). Η έγκαιρη προσαρμογή των πληροφοριακών συστημάτων τιμολόγησης είναι ευθύνη του κάθε νοσοκομείου, σε συνεργασία με την εταιρία πληροφορικής που το υποστηρίζει. Ο τρόπος που θα πραγματοποιηθεί τεχνικά η προσαρμογή, εξαρτάται από το κάθε πληροφοριακό σύστημα τιμολόγησης που χρησιμοποιείται. 40. Σε σχέση με την ενημέρωση της γενικής λογιστικής Θα πρέπει να ληφθεί απόφαση αν το λογιστικό σχέδιο των πωλήσεων (λογαριασμός 73) Θα πρέπει να διαμορφωθεί με διαφορετικό τρόπο και η αντίστοιχη συμπεριφορά στο δημόσιο λογιστικό. Απάντηση: Ο τρόπος σύνδεσης με το λογιστικό κύκλωμα, εξαρτάται από την υλοποίηση που έχει γίνει σε κάθε νοσοκομείο, το βαθμό αυτοματοποίησης της σύνδεσης αυτής καθώς και το λογιστικό σχέδιο που χρησιμοποιείται. Η προσαρμογή θα πρέπει να πραγματοποιηθεί σε συνεργασία του κάθε νοσοκομείου με την εταιρία πληροφορικής που το υποστηρίζει. 41. Σύμφωνα με την υπ. αριθ / Εγκύκλιο του Υπουργείου, συγκροτήσαμε ομάδες κωδικοποιητών ΚΕΝ. Αφού όμως τον τελικό κωδικό ΚΕΝ (που προκύπτει από τους κωδικούς ICD-10 και τους κωδικούς των ιατρικών 8\n9 πράξεων) θα μπορούμε να τον πάρουμε απ'την online εφαρμογή, ποιός είναι ο σκοπός και τα καθήκοντα των ομάδων μας ; Απάντηση: η εν λόγω εφαρμογή είναι απλά ένα βοηθητικό εργαλείο για το λογιστήριο ασθενών, στην προσπάθειά του να εντοπίσει το ΚΕΝ της νοσηλείας. Εφόσον υπάρχουν πλήρως κωδικοποιημένες οι διαγνώσεις ICD10 και Ιατρικών Πράξεων, καθώς και ολοκληρωμένες οι σχετικές αντιστοιχίσεις (πράγμα που ολοκληρώνεται σύντομα από τις 25 ιατρικές ομάδες αντιστοίχισης που έχουν ορισθεί από το ΥΥΚΑ), η εφαρμογή θα εντοπίζει με ακρίβεια το ορθό ΚΕΝ. Επειδή την πρώτη περίοδο εφαρμογής της νέας τιμολόγησης ίσως να μην υπάρχουν πλήρως οι αντιστοιχίσεις ΚΕΝ-ICD10-Ιατρικών Πράξεων, και επίσης η αναγραφή των κωδικών ιατρικών πράξεων στα εξιτήρια είναι αρχικά προαιρετική, πιθανόν η εφαρμογή να δίνει περισσότερα του ενός ΚΕΝ για μία νοσηλεία, ή ακόμη και να μην δίνει κανένα ΚΕΝ (εφόσον δεν έχουν ολοκληρωθεί ακόμη οι αντιστοιχίσεις για τη συγκεκριμένη πάθηση). Στις περιπτώσεις αυτές, ή όπου υπάρχει αμφιβολία για την ορθότητα του επιλεχθέντος ΚΕΝ, ή σε περιπτώσεις πολύπλοκης νοσηλείας όπου πιθανόν να απαιτείται η χρησιμοποίηση πρόσθετων ΚΕΝ ώστε να καλυφθεί πλήρως η νοσηλεία, το Λογιστήριο Ασθενών θα μπορεί να χρησιμοποιήσει τη συνδρομή της Ομάδας Διαχείρισης ΚΕΝ (ιδιαίτερα των ιατρών-μελών της ομάδας), ώστε να επιλέξει ορθά το (ή τα) ΚΕΝ τιμολόγησης. 42. Σύμφωνα με το αρχείο : 7_KEN AND BILLING INFORMATION SYSTEMS - ver 4.pdf, με τίτλο : Η εφαρμογή των Κλειστών Ενοποιημένων Νοσηλίων στα Συστήματα Πληροφορικής του Λογιστηρίου Ασθενών των Νοσοκομείων του Ε.Σ.Υ. που υπάρχει στην σελίδα του υπουργείου για τα ΚΕΝ, ο τελικός κωδικός ΚΕΝ θα προκύπτει από τους κωδικούς ICD-10 και τους κωδικούς των ιατρικών πράξεων. Όσον αφορά τους κωδικούς των ιατρικών πράξεων, όμως, δεν μας έχει έρθει κάποια εγκύκλιος που να μας ενημερώνει αν όντως πρέπει να αρχίσουμε να τους χρησιμοποιούμε, π.χ. οι ιατροί πρέπει να τους γράφουν μαζί με τους κωδικούς ICD- 10 στο εξιτήριο; Οπότε, τελικά, για την εύρεση του ΚΕΝ απ'την online εφαρμογή χρειάζονται και οι κωδικοί των ιατρικών πράξεων ; Απάντηση: Οι κωδικοί ιατρικών πράξεων θα χρησιμοποιηθούν κατ αρχήν προαιρετικά στα εξιτήρια των ασθενών. Η χρήση τους είναι βοηθητική των κωδικών ICD10 ώστε να μπορεί να προσδιορισθεί με μεγαλύτερη ακρίβεια το κατάλληλο ΚΕΝ της νοσηλείας από την διαδικτυακή εφαρμογή. Συνιστάται όμως σταδιακά να μπούν σε πλήρη εφαρμογή στα εξιτήρια, ώστε, σε συνδυασμό με τους κωδικούς διαγνώσεων ICD10, να αυτοματοποιηθεί κατά το δυνατόν για το Λογιστήριο Ασθενών η εύρεση του κατάλληλου ΚΕΝ. Σχετικά, βλέπε και την απάντηση στην ερώτηση 41. Επισημαίνουμε ακόμη ότι το αρχείο «KEN_AND_BILLING_INFORMATION_ SYSTEMS» ευρίσκεται ήδη στην έκδοση 6 και περιέχει επικαιροποιημένες πληροφορίες. 9


Μια σύγχρονη «Μητέρα Τερέζα» μοιράζει φαγητό σε άστεγους στη Θεσσαλονίκη – Ειδησεογραφία από ΟΛΗ την Ελλάδα\nΑρχική ΣΥΝΕΝΤΕΥΞΕΙΣ Μια σύγχρονη «Μητέρα Τερέζα» μοιράζει φαγητό σε άστεγους στη Θεσσαλονίκη\nΗ «Εθελοντική Διακονία Αστέγων» είναι ένα φιλανθρωπικό σωματείο που αποτελείται αποκλειστικά από τον εθελοντισμό και την ανιδιοτελή προσφορά προς τον συνάνθρωπο. Ξεκινήσαμε δειλά πριν από πέντε χρόνια, με προσωπική πρωτοβουλία για τη διαμόρφωση και την όσο το δυνατόν καλύτερη οργάνωση του συσσιτίου των αστέγων. Με την αστείρευτη εθελοντική προσφορά και φυσικά με τη βοήθεια του Θεού αλλά και φορέων που αναγνώρισαν την προσπάθειά μας μέσα στον χρόνο αυξήσαμε τη δράση μας και επεκτείναμε την αγάπη και σε άλλα έργα. Οι δυσκολίες σε όλη αυτή τη διαδρομή ήταν πολλές, όπως ο οικονομικός τομέας, η επικινδυνότητα, η λεκτική επίθεση και όχι μόνο…\nΕκτός από τις άσχημες εμπειρίες, υπάρχουν βέβαια και οι καλές, που σε γεμίζουν δύναμη και θάρρος για να συνεχίσεις. Θυμάμαι μια φορά που έβρεχε καρεκλοπόδαρα και, μόλις φτάσαμε, κάποιοι από αυτούς ήταν κρυμμένοι στα σκαλιά. Όταν βγήκα πρώτη και αρχίσαμε να μοιράζουμε το ζεστό φαγητό, κάποια στιγμή άκουσα μια ανάσα δίπλα μου. Γύρισα και είδα έναν άστεγο να μου κρατά μια σπασμένη ομπρέλα για να με προστατέψει από τη βροχή. Δεν ήξερα αν βράχηκα από τη βροχή ή από τα δάκρυα. Ερωτεύτηκα και την πράξη του αλλά και τη σπασμένη ομπρέλα.\nΟι αρωγοί μας είναι οι χορηγοί μας, που μας στηρίζουν με την πολύτιμη βοήθεια και τα προϊόντα που προσφέρουν, συνεισφέροντας έτσι στο να συνεχίζουμε με ακόμη μεγαλύτερη αποφασιστικότητα το έργο μας. Είναι μεγάλες και μικρές εταιρείες αλλά και απλοί άνθρωποι, όπως επίσης και κάποιοι αναγνωρίσιμοι. Δυστυχώς, το κράτος δεν μας στηρίζει με κανέναν τρόπο. Στο σημείο αυτό θέλω επίσης να διευκρινίσω ότι η «Εθελοντική Διακονία Αστέγων» δεν αποτελεί μη κυβερνητική οργάνωση. Το ταμείο μας υπάρχει χάρη στη συνδρομή εθελοντών που υποστηρίζουν το 60%, ενώ το υπόλοιπο 40% το καλύπτω προσωπικά μαζί με τον σύζυγό μου. Τώρα υπάρχει και τραπεζικός λογαριασμός στο όνομα «Εθελοντική Διακονία Αστέγων».\nΠαρά τις δυσκολίες και τις κάθε λογής αντιξοότητες, έχουμε καταφέρει, πέρα από το γεύμα των αστέγων που μαγειρεύω η ίδια στο σπίτι μου, να βοηθάμε δώδεκα μητροπόλεις, τέσσερα ορφανοτροφεία, τέσσερα γηροκομεία, τις φυλακές Διαβατών και Κασσανδρείας, το Ογκολογικό Τμήμα Παίδων του Ιπποκράτειου Νοσοκομείου Θεσσαλονίκης. Κάνουμε ιεραποστολή στην Επισκοπή Αρρούσας Κεντρικής Τανζανίας και βοηθάμε ιερές μονές εντός και εκτός του Αγίου Όρους. Επίσης, κάθε μήνα στέλνουμε δέματα αγάπης σε πενήντα οικογένειες, ενώ υπάρχει συνεργασία με έξι δήμους, στους οποίους παρέχουμε τη βοήθειά μας. Δεν συναντάμε κανένα εμπόδιο, διότι όλα τα αφήσαμε στον Θεό.\nΠροηγούμενο άρθροΆνοιξαν το καφενείο εν μέσω lockdown για να παίξουν ζάρια\nΕπόμενο άρθροΓιώργος Δανιήλ: «Προτεραιότητα για τις Οινούσσες η λειτουργία του υδατοδρομίου»


Σπιτική μερέντα με φουντούκια χωρίς ίχνος ζάχαρης! - KEFALONITIS | Το online περιοδικό για την Κεφαλονιά\nΣπιτική μερέντα με φουντούκια χωρίς ίχνος ζάχαρης!\nΌλοι λατρεύουν την μερέντα. Είναι το αγαπημένο σνακ των μικρών και η ένοχη απόλαυση των μεγάλων.\nΌμως, όσο και να την απολαμβάνουμε, δεν παύουμε να παίρνουμε πολλές θερμίδες αλλά και τις υπόλοιπες βλαβερές συνέπειες της ζάχαρης. Γι αυτό σας παρουσιάζουμε μια ξεχωριστή συνταγή για να φτιάξετε τη δική σας μερέντα χωρίς ζάχαρη και να την γευτείτε χωρίς ενοχές!\nΕκτός από τα συστατικά που απαριθμούνται, θα χρειαστείτε επίσης μια καθαρή πετσέτα κουζίνας και ένα μίξερ. Όταν επιλέξετε το μέλι, βεβαιωθείτε ότι πρόκειται για οργανικό μέλι.Επίσης, αν δεν μπορείτε να βρείτε το ροζ αλάτι Ιμαλαΐων, μπορείτε να επιλέξετε να μην βάλετε καθόλου, εφόσον αυτό δεν προκαλεί κάποια διαφορά στη γεύση της μερέντας σας. (Εμείς στην Ελλάδα, μια χαρά μπορούμε να το αντικαταστήσουμε με αλάτι Μεσολογγίου)\n-6 κουταλιές σκόνης κακάο χωρίς ζάχαρη\n-2 φλιτζάνια φουντούκια\n-3 κουταλιές λάδι καρύδας\n-½ φλιτζάνι γάλα ρυζιού\n-2/3 φλιτζανιού ακατέργαστο, βιολογικό μέλι\n-1/8 κουταλάκι του γλυκού, ροζ αλάτι Ιμαλαΐων (Σχ. Εν. Δράσης: ή φυσικό θαλασσινό αλάτι)\nΠροθερμάνετε το φούρνο σας στους 350 βαθμούς Fahrenheit (Περίπου στους 180 βαθμούς Κελσίου). Απλώνετε τα 2 φλυτζάνια φουντούκια σε ένα φύλλοψησίματος. Βεβαιωθείτε ότι έχετε ένα ενιαίο στρώμα και μοιράσετε τα ομοιόμορφα. Καβουρδίστε τα φουντούκια για 12 λεπτά, ή μέχρι να είναι ελαφρώς καφέ.\nΑφήστε να κρυώσουν εντελώς και τοποθετήσετε τα στο μίξερ σας. Ανακατέψτε έως του δημιουργήσουν μία αλοιφή φουντουκιού. Προσθέστε τα υπόλοιπα συστατικά σας στο πολυμίξερ, αλλά χρησιμοποιήστε μόνο το ήμισυ του γάλακτος ρυζιού (δηλαδή το 1/4, αντί για το 1/2 της κούπας). Ανακατέψτε τα υλικά έως ότου ομοιογενοποιηθούν. Αν είστε ευχαριστημένοι με την σύσταση τότε τελειώσατε. Αν εξακολουθεί να είναι πολύ παχύρευστη, προσθέστε λίγο περισσότερο από το υπόλοιπο γάλα ρυζιού.\nΠερισσότερα σε αυτή την κατηγορία: « Μαλακά μπισκότα τριπλής σοκολάτας! Υγρό σουφλέ σοκολάτας! »